
讜诪讬 讛讜讛 砖诪谉 讛诪砖讞讛. 讘讬诪讬 讬讛讜讗讞讝 讚拽转谞讬 讜讬讛讜讗讞讝 谞诪砖讞 诪驻谞讬 讬讛讜讬拽讬诐: 讜讛转谞讬讗 诪砖谞讙谞讝 讛讗专讜谉 讜讻讜'. 诪讚讻转讬讘 转砖讬诪讜 讘讗专讙讝 诪爪讚讜 讚讗专讙讝 讘爪讚 讗专讜谉 拽讗讬 讗诇诪讗 讘讛讚讬 讗专讜谉 谞讙谞讝 讜诪讚拽讗诪专 讬讗砖讬讛讜 转谞讜 讗转 讗专讜谉 讛' 讘讘讬转 讜讙讜' 诪砖诪注 砖爪讜讛 诇讙讜谞讝讜: 讗讬谉 诇讻诐 诪砖讗 讘讻转祝. 讜讗诪专讬谞谉 讘诪住讻转 砖拽诇讬诐 讗诪专 诇讛诐 讗诐 讙讜诇讛 注诪讻诐 砖讜讘 讗讬谞讻诐 诪讞讝讬专讬谉 讗讜转讜 讘讻转驻讬讻诐 爪讜讛 诇讙讜谞讝讜: 讗转讬讗 砖诐 砖诐. 讚讻转讬讘 讘讗专讜谉 讜谞讜注讚转讬 诇讱 砖诐 讜讚讘专转讬 讗转讱 诪注诇 讛讻驻讜专转 讜讙讜' 讜讻转讬讘 讜谞讜注讚转讬 砖诪讛 诇讘谞讬 讬砖专讗诇 讜讻转讬讘 讘爪谞爪谞转 讛诪谉 讜转谉 砖诪讛 诪诇讗 讛注讜诪专 诪谉 诪讛 讗专讜谉 谞讙谞讝 讗祝 爪谞爪谞转 讛诪谉 谞讙谞讝: 讗转讬讗 讚讜专讜转 讚讜专讜转. 讚讻转讬讘 讘爪谞爪谞转 讛诪谉 讜讛谞讞 讗讜转讜 诇驻谞讬 讛' 诇诪砖诪专转 诇讚讜专讜转讬讻诐 讜讻转讬讘 讘砖诪谉 讛诪砖讞讛 砖诪谉 诪砖讞转 拽讚砖 讬讛讬讛 讝讛 诇讬 诇讚讜专讜转讬讻诐 诪讛 爪谞爪谞转 讛诪谉 谞讙谞讝 讗祝 砖诪谉 讛诪砖讞讛 谞讙谞讝: 诪砖诪专转 诪砖诪专转. 讚讻转讬讘 讘爪谞爪谞转 讛诪谉 讚讛讜讬 谞讙谞讝 诇诪砖诪专转 诇讚讜专讜转讬讻诐 讜讻转讬讘 讘诪拽诇讜 砖诇 讗讛专谉 诇诪砖诪专转 诇讗讜转 诇讘谞讬 诪专讬 讜讙讜' 诪讛 爪谞爪谞转 讛诪谉 谞讙谞讝 讗祝 诪拽诇讜 砖诇 讗讛专谉 谞讙谞讝: 讗诪专 专讘 驻驻讗 讘讗驻专住诪讗 讚讻讬讗. 诪砖讞讜 讗转 讬讛讜讗讞讝: 讻诪讬谉 谞讝专. 讚讛讚专 诇讬讛 讛讜讚专谞讬 讘讗爪讘注转讬讛 讻讻诇讬诇讗 (讻讝讛): 讻诪讬谉 讻祝 讬讜谞讬. 砖诪转讞讬诇 诇诪砖讜讞 讘讗爪讘注讜 讘讬谉 专讬住讬 注讬谞讬讜 讜诪讜砖讱 讗爪讘注讜 注诇 讛专讗砖 讜讛讜诇讱 注讚 砖诪讙讬注 诇注讜专祝 讻讻祝 讬讜谞讬 讻讝讛 讞: 谞讜转谞讬诐 诇讜 砖诪谉 讘讬谉 专讬住讬 注讬谞讬讜. 讜砖诐 诪讜砖讞讬诐 诇讻讛谉 讻诪讬谉 讻祝 讬讜谞讬 讻讚驻专讬砖谞讗: 诪讗谉 讚讗诪专 讬爪讬拽讛 注讚讬驻讗 讚讻转讬讘 讜讬爪讜拽 诪砖诪谉 讛诪砖讞讛. 讜讛讚专 讜讬诪砖讞: 砖讻谉 讗转讛 诪讜爪讗 讗爪诇 讻诇讬 砖专转. 讚讛讜讛 诪砖讬讞讛 讜诇讗 讬爪讬拽讛: 诪讛 讟注诐 讜讬爪讜拽 诪砖讜诐 讚讜讬诪砖讞. 讻讘专: 讻砖讛讜讗 诪住驻专. 讻砖讛讬讛 诪讚讘专 注诐 讗讞专讬诐: 注讜诇讜转 讜讬讜砖讘讜转. 讘注拽专讬 讝拽谞讜 讻讚讬 砖诇讗 讬驻诇讜: 砖诪讗 讞''讜 诪注诇转讬 讘砖诪谉 讛诪砖讞讛. 砖谞讙注转讬 讘讜 讻砖讛诇讘砖转讬讜: 讜讗谞讬 诪注诇转讬. 砖诪讗 谞驻诇 注诇讬 诪谉 讛砖诪谉 讘诪拽讜诐 砖讗讬谉 专讗讜讬 诇诪砖讬讞讛 讜诪注诇转讬: 讜讛讜专讚转诐 讗讜转讜 讗诇 讙讬讞讜谉. 讗诇诪讗 讘注讬 诪砖讬讞讛 注诇 讛诪注讬讬谉: 谞讬转诇讬. 讬讚诇讬拽: 讗讬 诪砖讜讱 谞讛讜专讬讛. 砖讚讜诇拽 讻诇 讝诪谉 砖讛砖诪谉 讘转讜讻讜: 诇讬专讘讬 转专谞讙讜诇讗. 注诇 砖诐 讛讛讜讗 注讬住拽讗: 砖诪讬谉 讜砖驻讬专. 砖诪砖诪谞转 讜诪砖讘讞转: 讘讬转讗 讚讞讘专讗. 讘讬转 讞砖讜讱: 讜诇讗讜 诪讬诇转讗 讛讬讗. 讚讝讬诪谞讗 讚讗祝 注诇 讙讘 讚诇讬转 诇讬讛 讘讘讜讗讛 讚讘讘讜讗讛 讛讚专 讗转讬 讜讗驻讬' 讛讻讬 诇讗 诇讬注讘讚 讛讻讬 讚讚诇诪讗 诇讗 讞讝讬 讘讘讜讗讛 讚讘讘讜讗讛 讞诇砖讛 讚注转讬讛 讜诪转专注 诪讝诇讬讛 讜诇讗 讛讚专 讗转讬 [诪砖讜诐 讚诪讬转专注 诪讝诇讬讛 讚讗讬 诇讗 讛讜讛 注讘讬讚 讛讻讬 诇讗 讛讜讛 诪讬转专注 诪讝诇讬讛 讜讛讚专 讗转讬] 讛诇讻讱 诇讗 诇讬注讘讬讚: 拽专讗 讜专讜讘讬讗 讻专转讬 讜住讬诇拽讗 讜转诪专讬. 讚讛谞讬 讙讚诇讬 诇注讙诇 讟驻讬 诪砖讗专 讬专拽讜转 拽专讗 讚诇注转 专讜讘讬讗 转诇转谉: 讙专住讜 诪转谞讬转讗. 诪注讬拽专讗 讻讬 讛讬讻讬 讚转讛讜讬 诪专讙诇讗 诪讬诇转讗 讘驻讜诪讬讬讻讜 讜转讛讜讜谉 讬讚注讬谉 诇诪砖讗诇 诇讬讛: 诪诪砖讻谉 砖诪注转讗. 讚诇讗 诇讬驻住讜拽 诪驻讜诪讬讬讻讜 讻诪注讬谉 讝讛 砖诪讜砖讱 讜讛讜诇讱: 讚诪转讗 诪讞住讬讗. 讛讜讜 转诇诪讬讚讬 讞讻诪讬诐 专讗讜讬讬诐 诇讛讜专讗讛 讜转专讘讜转 讬驻讛 讛讬讛 讘讛诐 讗讘诇 讘驻讜诪讘讚讬转讗 诇讗 讛讜讬 转专讘讜转 诪注诇讬讗 讻诇 讻讱 讜拽讗诪专 诇讬讛 诪讜讟讘 诇讜 诇讚讜专 讘讗砖驻讛 讘诪转讗 诪讞住讬讗 诪诇讚讜专 讘讗驻讚谞讗 讘驻讜诪讘讚讬转讗: 讙讬诇讚谞讗 住专讬讗. 诪讜讟讘 诇讗讻讜诇 讚讙 拽讟谉 诪讜住专讞 讻讚讗诪专讬谞谉 讘驻''拽 讚诪讜''拽 (讚祝 讬讗:) 讻讜讜专讗 住诪讜讱 诇诪讬住专讞讬讛 诪注诇讬: 诪讻讜转讞讗 讚专诪讬 讻讬驻讬. 讗驻讬诇讜 诪讻讜转讞 砖讛讜讗 诪砖讜讘讞 讜讞讝拽 砖诪砖讘专 讗转 讛讗讘谉 讻砖砖讜驻讻讬诐 讛讬诪谞讜 讗注驻''讻 诇讗 转讗讻诇 讛讬诪谞讜 讻讚讗诪专讬谞谉 讘驻专拽 (注专讘讬 驻住讞讬诐) [讜讗诇讜 注讜讘专讬谉 (驻住讞讬诐 诪讘.)] 砖诇砖讛 讚讘专讬诐 谞讗诪专讜 讘讻讜转讞 诪讟诪讟诐 讗转 讛诇讘 讜讻讜' 讻讬驻讬 住诇注讬诐 讻讚诪转专讙诪讬谞谉 住诇注 讻讬驻讗 讗讬转 讚诪驻专砖讬 诪讜讟讘 转讗讻诇 讙讬诇讚谞讗 住专讬讗 砖讗讬谉 讚诪讬讛诐 讬拽专讬诐 诪讻讜转讞 砖讗讜讻诇讬诐 讗讜转讜 注砖讬专讬诐 讜砖专讬诐 讛讚专讬诐 讘专诪讬 讻讬驻讬 讻诇讜诪' 讘诪讙讚诇讬诐 讜讞讜诪讜转 讙讚讜诇讜转 诇驻讬 砖讚诪讬讛诐 讬拽专讬诐: 讗诐 讛讻讛谉 讛诪砖讬讞 讬讻讜诇 诪诇讱. 讬讘讬讗 驻专 砖讛讬讛 诪砖讜讞 转''诇 讻讛谉: 讛诪讬讜诪谉 砖讘诪砖讜讞讬诐. 讚讛讬讬谞讜 讻讛谉 讙讚讜诇: 诪专讜讘讛 讘讙讚讬诐 诪谞讬谉 转诇诪讜讚 诇讜诪专 讜讛讘讬讗 讛讻讛谉 讛诪砖讬讞:

转讜住驻讜转



讗讬谉 转讜住' 注诇 注诪讜讚 讝讛



讛诪讗讬专讬

讬讗砖讬讛讜 诪诇讱 讬讛讜讚讛 讙谞讝 讗专讜谉 讛拽讚砖 砖讘讘讬转 讛诪拽讚砖 砖专讗讛 诪讛 砖讻转讜讘 讘转讜专讛 讬讜诇讱 讬"讬 讗讜转讱 讜讗转 诪诇讻讱 讜讙讜' 讜爪讜讛 讜讙谞讝讜讛讜 砖谞讗诪专 讜讬讗诪专 诇诇讜讬诐 讛诪讘讬谞讬诐 讗诇 讻诇 注诐 讛拽讚讜砖讬诐 诇讬"讬 转谞讜 讗转 讗专讜谉 讛拽讚砖 讘讘讬转 讗砖专 讘谞讛 砖诇诪讛 诇讬"讬 讜讙讜' 讜拽讘诇讛 讘讬讚 专讘讜转讬谞讜 讝"诇 砖谞讙谞讝讜 注诐 讛讗专讜谉 爪谞爪谞转 讛诪谉 讜爪诇讜讞讬转 砖诇 砖诪谉 讛诪砖讞讛 讜诪拽诇讜 砖诇 讗讛专谉 砖拽讚讬讛 讜驻专讞讬讛 讜讗专讙讝 砖砖诇讞讜 驻诇砖转讬诐 讚讜专讜谉 诇讗诇讛讬 讬砖专讗诇:



讻砖诪讜砖讞讬谉 讗转 讛诪诇讻讬诐 诪讜砖讞讬谉 讗讜转诐 讻诪讬谉 谞讝专 讜讛讜讗 砖诪拽讬驻讬谉 讗转 专讗砖讜 讘讗爪讘注 讛讟讘讜诇 讘砖诪谉 讛拽祝 讻讙讜谉 讝讛  讜讻讛谞讬诐 讙讚讜诇讬诐 诪讜砖讞讬谉 讗讜转诐 讻诪讬谉 讻讬 讬讜谞讬 讜讛讜讗 讻 砖驻转讞讛 讻谞讙讚 讛驻谞讬诐 讜砖诇砖讛 爪讚讬 讛专讗砖 诪砖讜讞讬诐 砖谞讬 爪讚讚讬诐 砖讘爪讚 讛诪爪讞 讜爪讚 砖讗讞讜专讬 讛驻谞讬诐 讻讙讜谉 讝讜  讜讗祝 诪砖讜讞 诪诇讞诪讛 讛讬讜 诪讜砖讞讬谉 讗讜转讜 讘砖诪谉 讛诪砖讞讛 讻讻讛谉 讙讚讜诇:



讻诇 砖诪讜砖讞 讘砖诪谉 讛诪砖讞讛 诇讗 讬转谉 诪诪谞讜 诇讻讗谉 讜诇讻讗谉 讗诇讗 讘诪拽讜诐 讛专讗讜讬 诇讬诪砖讞 讜诇讗 注讜讚 讗诇讗 砖讘讗讜转诐 讛诪拽讜诪讜转 诇讗 讬专讘讛 讘砖诪谉 讻讚讬 砖诇讗 讬砖驻讱 讘诪拽讜诐 砖讗讬谉 专讗讜讬 诇诪砖讬讞讛 讗诇讗 砖讬讘诇注 讘诪拽讜诪讜 讜诇讗 谞讗诪专 讘讗讛专谉 讻砖诪谉 讛讟讜讘 砖讬讜专讚 注诇 讛讝拽谉 讝拽谉 讗讛专谉 砖讬讜专讚 注诇 驻讬 诪讚讜转讬讜 讗诇讗 诇驻专住诐 诪砖讬讞转讜 讜讗祝 讘讝讜 谞转讬专讗讜 砖诪讗 诪注诇讜 注讚 砖讛讜讘讟讞讜 讻诪讜 砖讛讜讝讻专 讻讗谉:



讻砖诪讜砖讞讬谉 讗转 讛诪诇讱 讛讬讜 诪讜砖讞讬谉 讗讜转讜 注诇 讛诪注讬谉 诇住讬诪谉 讟讜讘 砖转诪砖讱 诪诇讻讜转讜 讜诇讗 讚专讱 谞讞砖 讞诇讬诇讛 讗诇讗 诇注讜专专讜 砖讬转谞讛讙 讘讚专讱 诪注讬讬谉 讗砖专 诇讗 讬讻讝讘讜 诪讬诪讬讜 讜诇讗 讬转谞讛讙 讘讚专讱 砖讬讛讬讛 注谞讬谞讜 讻讗驻讬拽 谞讞诇讬诐 讛注讜讘专 诇砖注转讜:



讛专讘讛 讚讘专讬诐 讛讜转专讜 诇驻注诪讬诐 砖讛诐 讚讜诪讬诐 诇谞讞砖 讜诇讗 诪讚专讱 谞讞砖 讞诇讬诇讛 讗诇讗 讚专讱 住讬诪谉 诇注讜专专 讘讜 诇讘讘讜 诇讛谞讛讙讛 讟讜讘讛 讜讛讜讗 砖讗诪专讜 诇讬转谉 注诇 砖诇讞谞讜 讘诇讬诇 专讗砖 讛砖谞讛 拽专讻住"转 拽专讗 专讜讘讬讗 讻专转讬 住诇拽讗 转诪专讬 砖讛诐 注谞讬谞诐 诪讛诐 砖讙讚诇讬诐 诪讛专 讜诪讛诐 砖讙讚诇转诐 注讜诇讛 讛专讘讛 讜讻讚讬 砖诇讗 诇讬讻砖诇 讘讛诐 诇注砖讜转 讚专讱 谞讞砖 转拽谞讜 诇讜诪专 注诇讬讛诐 讚讘专讬诐 讛诪注讜专专讬诐 诇转砖讜讘讛 讜讛讜讗 砖讗讜诪专讬诐 讘拽专讗 讬拽专讗讜 讝讻讬讜转讬谞讜 讜讘专讜讘讬讗 讬专讘讜 爪讚拽讜转讬谞讜 讜讘讻专转讬 讬讻专转讜 砖讜谞讗讬谞讜 专"诇 砖讜谞讗讬 讛谞驻砖 讜讛诐 讛注讜谞讜转 讜讘住诇拽讗 讬住转诇拽讜 注讜谞讬谞讜 讜讘转诪专讬 讬转诪讜 讞讟讗讬谞讜 讜讻讬讜爪讗 讘讗诇讜 讜专讜讘讬讗 驻专砖讜讛 讙讚讜诇讬 讛专讘谞讬诐 转诇转谉 讜讗谞讜 诪驻专砖讬诐 讘讜 拽讟谞讬转 讛谞拽专讗 驻讬讬砖讜"诇 讜讬讚讜注 砖讻诇 讝讛 讗讬谞讜 讗诇讗 讛注专讛 砖讗讬谉 讛讚讘专 转诇讜讬 讘讗诪讬专讛 诇讘讚 专拽 讘转砖讜讘讛 讜诪注砖讬诐 讟讜讘讬诐 讗讘诇 讛讚讘专讬诐 砖谞注砖讬诐 讘讚专讱 谞讞砖 讞诇讬诇讛 讗讬谉 驻拽驻讜拽 讘讗讬住讜专诐 讜讛讜讗 砖讗诪专 讛谞讛 注诇 拽爪转 讘谞讬 讗讚诐 砖讻砖诪转讞讬诇讬谉 讘住讞讜专讛 诪讙讚诇讬谉 转专谞讙讜诇 注诇 砖诐 讗讜转讛 住讞讜专讛 讜讗诐 讛讜讗 谞注砖讛 讬驻讛 讘讜讟讞讬诐 注诇 讛爪诇讞转诐 讜砖讗专 讚讘专讬诐 讛讚讜诪讬诐 诇讗诇讜 砖讛讜讝讻专讜 讛谞讛 讗诪专 注诇 讻诇诐 讜诇讗讜 诪讬诇转讗 讛讬讗 讻诇讜诪专 讜讗讬谉 专讗讜讬 诇讘讟讜讞 注诇 讗诇讜 讛讛讘诇讬诐 讜注砖讬讬转诐 讗住讜专讛 注诇 讛讚专讱 砖讘讬讗专谞讜 讘住谞讛讚专讬谉 讜讛讘讜讟讞 讘讬"讬 讞住讚 讬住讜讘讘谞讜:



讻诇 转诇诪讬讚 砖专讜爪讛 诇注诪讜讚 注诇 转诇诪讜讚讜 讜诇讛爪诇讬讞 讘讬讚讬注转讜 讬诇诪讜讚 讘讬谞讜 诇讘讬谉 注爪诪讜 诪讛 砖讛讜讗 注转讬讚 诇诇诪讜讚 诇驻谞讬 专讘讜 讻驻讬 诪讛 砖讬讜讻诇 砖讘讝讜 讬讻讬专 砖讙讬讗讜转讬讜 讬驻讛 讜讬讻谞住讜 讚讘专讬 讛专讘 讬讜转专 注诇 谞拽诇 讘诇讘讜 讜讬讛讬讛 谞讜转谉 注讬谞讬讜 讜诇讘讜 诇砖诪讜注 讚讘专讬 讛专讘 讜诇讗 讬讛讬讜 注讬谞讬讜 讜诇讘讜 转专讬诐 讜诪砖讜讟讟讬诐 讛谞讛 讜讛谞讛 讜讬诇诪讜讚 讘诪拽讜诐 砖讗驻砖专 诇讜 诇注诪讜讚 讘讬讞讜讚 讜讘诪拽讜诪讜转 讛讝讻讬诐 讜砖讗讜讬专诐 讝讱 讜诪"诪 讬讞讝专 讗讞专 诪拽讜诐 砖砖讜讻谞讬讜 讟讜讘讬诐 讜讞住讬讚讬诐 讜讬专讞讬拽 诪谉 讛诪拽讜诐 砖砖讜讻谞讬讜 专注讬诐 讟讜讘 诇讜 诇讚讜专 讘讗砖驻讜转 讘诪拽讜诐 转诇诪讬讚讬 讞讻诪讬诐 诪砖讬讚讜专 讘讛讬讻诇讜转 讘诪拽讜诐 专砖注讬诐 讜讛讜讗 砖讗诪专 讗讞讚 诪谉 讛讞讻诪讬诐 诇转诇诪讬讚讬讜 讗拽讬拽诇讬 讚诪转讗 诪讞住讬讗 转讬讘讜 讜诇讗 注诇 讗驻讚谞讬 讚驻讜诪讘讚讬转讗:





转讜住驻讜转 专讗"砖

讜讙谞讝讜 砖谞讗诪专 讜讬讗诪专 诇诇讜讬诐 讛诪讘讬谞讬诐 [诇讻诇 讬砖专讗诇] (讘注诐) 讛拽讚讜砖讬诐 诇讛' 转谞讜 讗转 讗专讜谉 讛拽讜讚砖 讘讘讬转 讗砖专 讘谞讛 砖诇诪讛 讘谉 讚讜讚 诪诇讱 讬砖专讗诇. 讜诪砖诪注 诇砖讜谉 驻砖讟讬' 讚拽专讗 讚诇诪讙谞讝讬' 拽讗诪专. 讞讚讗 讚讗专讜谉 讘讘讬转 讛诪拽讚砖 讛讜讬 拽讗讬 讚诪讗谉 讗驻拽讬' 诪讛转诐 讚讗讬爪讟专讬讱 讬讗砖讬讛讜 讛诪诇讱 (讜诇讚讜讻转讬' 诇讛讚讜专讬 拽讗诪专 诇讛讜) [诇诪讬诪专 诇讛讜 诇讗讛讚讜专讬 诇讚讜讻转讬讛] 讜注讜讚 诇讻转讜讘 拽专讗 讘讘讬转 讛' 讜诪诪讬诇讗 讬讚注谞讗 讚砖诇诪讛 讘谞讬讛 诇诪拽讚砖 诇"诇 诇讻转讜讘 讘讘讬转 讗砖专 讘谞讛 砖诇诪讛 讘谉 讚讜讚 诪诇讱 讬砖专讗诇. 讗诇讗 诪砖诪注 诪讛讻讗 讚讻讬 讘谞讬讬' 砖诇诪讛 诇讘讬转 讛诪拽讚砖 讛讜讛 讬讚注 讚住讜驻讬' 诇讬讞专讘 讜讬砖专讗诇 讬讙诇讜 诪注诇 讗讚诪转' 讜讛讻讬谉 讘讬转 转讞转 讛拽专拽注 砖讬讛讬' 诪讜讻谉 诇讙谞讜讝 讘讜 讗专讜谉 讻讚讬 砖诇讗 讬砖诇讟讜 [讘讜] 讬讚 讗讜诪讜转 讛注讜诇诐. 讜注诇讬讜 拽讗诪专 讬讗砖讬讛讜 讘讘讬转 讗砖专 讘谞讛 砖诇诪讛. 讜讗讬讻讗 诇诪讬诪专 讛讗 讚拽讗诪专 砖诇诪讛 (讜讗讻讬谉) [讜讗砖讬诐] 砖诐 诪拽讜诐 诇讗专讜谉 (诪诇讻讬诐 讗 讞) 讗讛讛讬讗 讚讜讻转讗 拽讗诪专. 讜诇讗讜 讻"注 讬讚注讬 诇讬讛 诇讛讛讬讗 讚讜讻转讗 讗诇讗 诇讞住讬讚讬 讻讛讜谞讛 讜诇讜讬讛 讚讛讜讛 诪住讜专 诇讛讜 讚讜专 讗讞专 讚讜专 讜讛讬讬谞讜 讚讻转讬讘 诇诇讜讬诐 讛诪讘讬谞讬诐 (讘注诐) [诇讻诇 讬砖专讗诇] 讛拽讚讜砖讬诐 诇讛' 砖讛讬讜 诪讘讬谞讬诐 讜讬讜讚注讬诐 讗转 诪拽讜诪讜:



讜讻砖讛讜讗 诪住驻专 讗转 讝拽谞讜 注讜诇讜转 讜讬讜砖讘讜转 讘注拽专讬 讝拽谞讜 讜谞讚讘拽讬谉 讘讘砖专 砖讗讬谉 砖诐 砖注专. 讛专诪"讛 讝"诇:



讜讛讜专讚转诐 讗讜转讜 讗诇 讙讬讞讜谉. 讛讜讗 诪注讬谉 拽讟谉 砖讛讜讗 诇诪讟讛 诪讬专讜砖诇讬诐 讜讛讜讗 诪讬 砖诇讜讞:



讗诪砖讬讱 谞讛讜专讗. 诪转诪专 讜注讜诇讛 (讘注诇讬讛) [讻注诇讛] 诪砖讜讱 讜诇讗 诪拽讟祝 讗拽讟讬驻讬 砖讗讬谞讛 谞讜讟讛 诇讻讗谉 讜诇讻讗谉 讻讚专讱 (砖讛砖诇讘转) [讛砖诇讛讘转] 注诇 讬讚讬 专讜讞. 讻讚讗诪专讬' (驻住讞讬诐 讚祝 讞) 讙讘讬 讗讜专 讛谞专 讬驻讛 诇讘讚讬拽讛 诪砖讜诐 讚讗诪砖讬讱 谞讛讜专讗 讜讛谞讱 诪拽讟祝 讗拽讟讬驻讬:



驻专 讛讘讗 注诇 讻诇 讛诪爪讜转. 讚讻转讬讘 讘讬讛 讛讻讛谉 讛诪砖讬讞. 讜讗注"讙 讚讙讘讬 注砖讬专讬转 讛讗讬驻讛 讻转讬讘 谞诪讬 讛诪砖讬讞. 讻转讬讘 讘讬讛 谞诪讬 讘讬讜诐 讛诪砖讞 讗讜转讜 讜讗讬谉 诪注讜讟 讗讞专 诪讬注讜讟 讗诇讗 诇专讘讜转. 讛专诪"讛 讝"诇:



讜诪爪讜讜讬诐 注诇 讛讘转讜诇讛. (诇讬拽讞) 驻讬' [诇讬拽讞] 讘转讜诇讛 讜诇讗 讘注讜诇讛 讜诇讬砖谞讗 讚拽专讗 谞拽讟 讜讛讜讗 讗砖讛 讘讘转讜诇讬讛 讬拽讞 讜诇讗 讘注讜诇讛. 讜诇讗讜 讛讘讗 诪讻诇诇 注砖讛 注砖讛:



诪"讟 讚专' 诪讗讬专 讚转谞讬讗 诪砖讬讞 讗讬谉 诇讬 讗诇讗 诪砖讬讞 讘砖诪谉 讛诪砖讞讛 诪专讜讘讛 讘讙讚讬诐 诪谞讬谉 转"诇 讛诪砖讬讞 讚讛"讗 讚诪砖讬讞 诪砖诪注 谞诪讬 诪注讜讟 讻讚讗诪专讬' 讛讬专讱 讛诪讬讜诪谞转 砖讘讬专讱 讜诪注讜讟 讗讞专 诪注讜讟 诇专讘讜转 [诪专讜讘讛] 讘讙讚讬诐. 讜专砖"讬 讝"诇 讙专讬住 转"诇 讛讻讛谉 诪砖诪注 讚诪讬转讜专讗 讚讛讻讛谉 讚专讬砖:





诪讛专砖"讗 - 讞讬讚讜砖讬 讗讙讚讜转

砖专讗讛 砖讻转讜讘 讘转讜专讛 讬讜诇讬讱 讛' 讗讜转讱 讜讗转 诪诇讻讱 讜讙讜'. 讻诪"砖 讘讜 讜讬讛讬 讻砖诪讜注 讛诪诇讱 讗转 讚讘专讬 讛转讜专讛 讜讬拽专注 讜讙讜' 讚讛讬讬谞讜 砖拽专讗 讘注谞讬谉 转讜讻讞讛 讝讜 讬讜诇讱 讛' 讜讙讜' 讜讻转讘 讘注诇 讬驻讛 诪专讗讛 讘砖诐 讛诪驻专砖讬诐 讜讻讬 诪拽讜讚诐 砖谞诪爪讗 住驻专 讛讝讛 诇讗 拽专讗 诪拽专讗 讝讛 讜转讬专爪讜 砖诪爪讗 讞诇拽讬讛 讛住驻专 谞讙诇诇 注诇 诪拽专讗 讝讛 讜诇讻谉 讛讘讬谉 讻讬 讘砖讜专讛 专注讛 讛讬讗 注讻"诇: 


爪讜讛 讜讙谞讝讜诐 砖谞讗诪专 讜讬讗诪专 诇诇讜讬诐 讜讙讜' 转谞讜 讗转 讗专讜谉 讛拽讚砖 讘讘讬转 讜讙讜' 驻专砖"讬 讘驻专拽 讛讜爪讬讗讜 诇讜 讜讛讗 讛转诐 拽讗讬 讗诇讗 讙谞讬讝讛 讛讜讗 注讻"诇 讜诇讗 谞讬讞讗 诇讛讜 诇诪讬诪专 讚诇讗 讛讜讛 拽讗讬 讛转诐 砖讛注讘讬专讜 诪谞砖讛 讜讗诪讜谉 讗转 讛讗专讜谉 讜砖诪讜 转讞转讬讜 驻住讬诇讬讛诐 讜讙讜' 讜诇驻讬讻讱 爪讜讛 讬讗砖讬讛讜 诇讛砖讬讘讜 诇诪拽讜诪讜 讜讻谉 驻专砖"讬 诇驻讬 驻砖讜讟讜 讘讚"讛 注"砖 讚讗"讻 讛诇"诇 讛讞讝讬专讜 讗讜 讛砖讬讘讜 讗转 讗专讜谉 讛拽讜讚砖 讜讙讜' 讗讘诇 转谞讜 诪砖诪注 诇讬转谞讜 诇诪拽讜诐 砖诇讗 讛讬讛 砖诐 诪注讜诇诐 讜讻讛"讙 诪讚拽讚拽 讛转诇诪讜讚 讘驻专拽 讬"谞 讜讬拽讞 讜讬讞讝讜专 诪讘注讬 诇讬讛 讜拽"诇: 


讻诪讬谉 讘' 讟讬驻讬谉 诪专讙诇讬讜转 讛讬讜 转诇讜讬讜转 讘讗讛专谉 讘讝拽谞讜 讻讜'. 讛诪讗诪专 讛讝讛 讗讜诪专 讚专砖谞讬 讚诪讛 注谞讬谉 讘' 讟讬驻讬谉 诪专讙诇讬讜转 讜诪讛讬讻讗 诪驻讬拽 诇讬讛 诪讛讗讬 拽专讗 讜注"拽 讚诪砖诪注 讚诇讗 讬专讚讜 诪注讜诇诐 诪讝拽谞讜 讜谞砖讗专讜 砖诐 讜讗"讻 住讬驻讬讛 讚拽专讗 讛讬讗讱 讬转驻专砖 砖谞讗诪专 砖讬讜专讚 注诇 驻讬 诪讚讜转讬讜 讙诐 拽砖讛 诇驻专砖"讬 讚讻砖讛讜讗 诪住驻专 讻讜' 讻砖讛讬讛 诪讚讘专 注诐 讗讞专讬诐 注讜诇讜转 讻讜' 讜讗"讻 诇诪讛 诇讗 谞驻诇讜 讘转谞讜注讜转讬讜 讛讙讚讜诇讜转 诪讝讛 讻讙讜谉 讛诇讬讻讛 讬砖讬讘讛 砖讻讬讘讛 讜讘驻讬专讜砖 讗讞专 砖驻专砖"讬 讘驻"拽 讚讻专讬转讜转 砖讻砖讛讬讛 诪住转驻专 讘诪住驻专讬诐 拽爪转 诪讛讝拽谉 讛讬讜 注讜诇讜转 诇诪注诇讛 讘讝拽谉 讬转讬讬砖讘 讝讛 讜注"拽 砖讗诪专 注诇 讚讘专 讝讛 讛讬讛 诪砖讛 讚讜讗讙 讻讜' 讚诪砖诪注 诪砖讜诐 砖讛讬讜 讗诇讜 讛讟讬驻讬谉 转诇讜讬讜转 讘讜 讜讛专讬 专讗讛 讘讜 诪注砖讛 谞住讬诐 讙诐 拽砖讛 讙诐 讗诐 讛讬讛 讬讜专讚 诪专讗砖 诇讝拽谉 诇诪讛 讛讬讛 讞讜砖砖 诪砖讜诐 讝讛 砖讬专讚 讙诐 注诇讬讜 讙诐 拽砖讛 诪讛 注谞讬谉 讛讚诪讬讜谉 讻诪讜 砖讛讟诇 讞专诪讜谉 讗讬谉 讘讜 诪注讬诇讛 讻讱 砖诪谉 讻讜' 讜注"拽 诇驻讬 驻砖讟讬讛 讻驻专砖"讬 注诇 讛诇砖讜谉 讗祝 砖诪谉 讛诪砖讞讛 砖讘讝拽谉 讗讛专谉 讻讜' 砖讛专讬 诇讗 讛讬讛 讞讜砖砖 诪砖讜诐 诪注讜诇讛 讘砖诪谉 砖讘讝拽谉 讗讛专谉 专拽 诪砖讜诐 砖讛讬讛 讬专讗 砖诪讗 谞讙注 讘砖诪谉 讛诪砖讞讛 讻砖诇讘砖讜 诇讗讛专谉 讜注"拽 诇诪讛 讗讛专谉 讚讜讗讙 讗讞专 砖谞转讘砖专 诪砖讛 砖讗讬谉 讘砖诪谉 讛诪砖讞讛 砖讘讝拽谉 讗讛专谉 砖讜诐 诪注讬诇讛 讜诇诪讛 转诇讛 讗讞"讻 诪注讬诇转 讗讛专谉 砖诇讗 诪注诇 讘诪砖讛 讙诐 讛诪拽专讗讜转 讛讘讬讗诐 砖诇讗 讻住讚专谉 讘讘' 拽专讗讬 讚讘诪砖讛 讛讘讬讗 拽专讗 讛诪讗讜讞专 讻讟诇 讞专诪讜谉 讜讙讜' 讜讘讗讛专谉 讛讘讬讗 拽专讗 讚诇拽诪讬讛 讛谞讛 诪讛 讟讜讘 讜讙讜'. 讛讜讗 诪讘讜讗专 讚讗诪专讬谞谉 讘讝讘讞讬诐 驻' 讟讘讜诇 讬讜诐 讗诪专 专讘 诪砖讛 讻"讙 讜讞讜诇拽 讘拽讚砖讬诐 讛讬讛 砖谞讗诪专 讜讙讜' 诪讬转讬讘讬 讛' 砖诪讞讜转 讛讬转讛 讗诇讬砖讘注 讬转讬专讛 注诇 讘谞讜转 讬砖专讗诇 讬讘诪讛 诪诇讱 讗讬砖讛 讻"讙 讘谞讛 住讙谉 讘谉 讘谞讛 诪砖讜讞 诪诇讞诪讛 讜讗讞讬讛 谞砖讬讗 砖讘讟 讜讗讘诇讛 注诇 讘' 讘谞讬讛 诪诇讱 讗讬谉 讻"讙 诇讗 讗讬诪讗 讗祝 诪诇讱 讻转谞讗讬 讜讬讞专 讗祝 讛' 讘诪砖讛 讜讙讜' 专砖讘"讬 讗讜诪专 讗祝 讝讛 谞讗诪专 讘讜 专讜砖诐 讛诇讗 讗讛专谉 讗讞讬讱 讛诇讜讬 讜讛诇讗 讻讛谉 讛讜讗 讗诇讗 讛"拽 讗谞讬 讗诪专转讬 讗转讛 讻讛谉 讜讛讜讗 诇讜讬 注讻砖讬讜 讛讜讗 讻讛谉 讜讗转讛 诇讜讬 讜讞"讗 诇讗 谞转讻讛谉 诪砖讛 讗诇讗 讝' 讬诪讬 讛诪诇讜讗讬诐 讘诇讘讚 讜讞"讗 诇讗 驻住拽讛 讻讛讜谞讛 讗诇讗 诪讝专注讜 砖诇 诪砖讛 砖谞讗诪专 讜诪砖讛 讗讬砖 讛讗诇讛讬诐 讘谞讬 讬拽专讗讜 注诇 砖讘讟 讛诇讜讬 讜讗讜诪专 讻讜'. 讜讬砖 诇讚拽讚拽 讗诪讗讬 诇讗 谞拽讟 讻谉 讘讗讛专谉 讙讜驻讬讛 砖讛讬讜 诇讜 讛' 砖诪讞讜转 砖讛讜讗 讻"讙 讜讗讞讬讜 诪诇讱 讜讙讬住讜 谞砖讬讗 讜讘谞讜 住讙谉 讜讘谉 讘谞讜 诪砖讜讞 诪诇讞诪讛 讬"诇 讘讝讛 讚诇讻讱 诇讗 谞拽讟 讗讛专谉 讙讜驻讬讛 砖讛讬讛 讻"讙 讜讗讬谉 讗讘讬诇讜转 谞讜讛讙 讘讜 讻诪"砖 讘注谞讬谉 专讗砖讬讻诐 讗诇 转驻专注讜 讜讘讙讚讬讻诐 讜讙讜' 讗讘诇 讗诇讬砖讘注 讛讬转讛 谞讜讛讙转 讘' 讗讘讬诇讜转 注"讚 诇砖讞讜拽 讗诪专转讬 诪讛讜诇诇 讜诇砖诪讞讛 讜讙讜' 讗讘诇 诇驻讬 讚专讻讬谞讜 讬砖 诇讛砖讬讘 讘讝讛 讻讬 讘讗诪转 谞讚讘 讜讗讘讬讛讜讗 讛讬讜 讘' 住讙谞讬 讻讛讜谞讛 讻讚讗讬转讗 讘诪讚专砖 专讘讛 讜讗讞专讬 诪讜转谉 谞转诪谞讜 讘诪拽讜诪谉 讗诇注讝专 讜驻谞讞住 讜讛讬讛 讗讝 诇讗诇讬砖讘注 讛' 砖诪讞讜转 讜讘' 讗讘讬诇讜转 讗诪谞诐 讗讛专谉 砖讬讚注 住讬讘转 诪讬转转谉 注"讚 砖讛拽专讬讘讜 注爪诪谉 诇讬讻谞住 诇驻谞讬诐 讜注讚讬讬谉 诇讗 讛讜讝讛专讜 注讚"讝 讻诪驻讜专砖 讘诪讚专砖讜转 讞砖砖 砖讛讜讗 诪注诇 讘讞讟讗 讛注讙诇 讜讻诪"砖 讜讘讗讛专谉 讛转讗谞祝 讛' 诇讛砖诪讬讚讜 讜讙讜' 砖注"讬 讻讱 讛讜讗 讜讝专注讜 讗讬谞谉 专讗讜讬谉 注讜讚 诇讻讛讜谞讛 讜诇讻谞讜住 诇驻谞讬讜 讬转' 讘"讛 讜注"讻 讛讬讛 讚讜讗讙 讜诇讗 讛讬讛 诇讜 砖诪讞讛 讘讻诇 注谞讬谉 讛' 砖诪讞讜转 砖讝讻专 讜讛讜讗 注谞讬谉 讛诪讗诪专 砖讛转讞诇谞讜 讘讜 诇驻讬 砖讻讘专 谞转谞讛 讛讻讛讜谞讛 诇诪砖讛 讻讬 讛讬讛 砖诇诐 讘诪讜砖讻诇讜转 讬讜转专 诪讻诇 讗讚诐 砖谞讗诪专 讘讜 讜讚讘专 讛' 注诪讜 驻谞讬诐 讜讙讜' 讜讻讬 拽专谉 注讜专 驻谞讬讜 讜讙讜' 讜讘注讘讜专 讞专讜谉 讗祝 谞注诇讛 诪诪谞讜 讜驻住拽讛 诪讝专注讜 讜谞转谞讛 讛讻讛讜谞讛 诇讗讛专谉 讗讞讬讜 讻讬 讛讜讗 讛讬讛 砖诇诐 讘诪讚讜转 讬讜转专 诪讻诇 讗讚诐 讜谞转谞讛 诇讜 讜诇讝专注讜 诇注讜诇诐 讻诪"砖 讘专讬转讬 讛讬转讛 讗转讜 讛讞讬讬诐 讜讛砖诇讜诐 讜讙讜' 讜讘诪讬砖讜专 讛诇讱 讗转讬 讜专讘讬诐 讛砖讬讘 诪注讜谉 讜讛讜讗 诪驻讜专砖 砖砖谞讬谞讜 讘讜 讗讜讛讘 砖诇讜诐 讜专讜讚祝 砖诇讜诐 讜诪拽专讘谉 诇转讜专讛 讜注诇 讝讛 讗诪专 讻砖诪谉 讛讟讜讘 注诇 讛专讗砖 砖讬讜专讚 注诇 讛讝拽谉 讝拽谉 讜讙讜' 诪讚讻转讬讘 讝拽谉 讻驻讜诇 砖讬专讚讜 讘' 讟讬驻讬谉 诪讘' 爪讬讚讬 讛讝拽谉 诪讜诪讬谉 讜诪砖诪讗诇 讜诇讗 讬专讚讜 诇诪讟讛 砖讜讘 讗讘诇 谞砖讗专讜 砖诐 讜讛讜讗 诇专诪讝 注诇 讘' 讛诪砖讜讞讬诐 讘讻讛讜谞讛 砖讛讗讞讚 讛讜讗 讛讻"讙 讜讛讘' 讛讜讗 诪砖讜讞 诪诇讞诪讛 讻讚讗诪专讬谞谉 诇拽诪谉 诪砖讜讞 讬讻讜诇 诪诇讱 转"诇 讻讛谉 讗讬 讻讛谉 讬讻讜诇 诪砖讜讞 诪诇讞诪讛 转"诇 讜讛讻讛谉 讛诪砖讬讞 砖讗讬谉 诪砖讬讞 注"讙 讜注"讻 讛讬讜 转诇讜讬讜转 讘讜 诇专诪讝 砖讘讜 讬讛讬讜 转诇讜讬讜转 讜诇讗 讬驻住拽讜 诪诪谞讜 讜诪讝专注讜 诇注讜诇诐 讜注"讻 讛讬讜 讘讜 讘' 讗讞讚 诪讬诪讬谉 讜讗讞讚 诪砖诪讗诇 讻诪"砖 讛住讙谉 诪讬诪讬谉 讻讜' 讜讛讜讗 讘注爪诪讜 注谞讬谉 谞讘讜讗讛 砖诇 讝讻专讬讛 砖专讗讛 砖谞讬 讝讬转讬诐 讜讗诪专 诪讛 讗诇讛 砖谞讬 讘谞讬 讛讬爪讛专 砖讛讜讗 专诪讝 诇诪砖讜讞讬诐 诪谉 讛讻讛讜谞讛 砖诇讗 讬驻住拽讜 诪讝专注讜 砖诇 讗讛专谉 诇注讜诇诐 讜专砖"讬 驻讬专砖 砖诐 讻讛讜谞讛 讜诪诇讻讜转 讜诇讗 诪砖诪注 讻谉 讚讛讗 注诇 讘讬转 砖谞讬 谞讗诪专讛 谞讘讜讗讛 讝讜 讜诇讗 讛讬讛 砖诐 诪诇讻讜转 讘讬转 讚讜讚 讚诪诇讻讬 讬砖专讗诇 讗讬谉 诪讜砖讞讬谉 讗讜转谉 讻讚讗诪专讬谞谉 讘砖诪注转讬谉. 讜诪驻专砖 专讘 驻驻讗 住讬讜诪讗 讚讛讗讬 拽专讗 砖讬讜专讚 注诇 驻讬 诪讚讜转讬讜 


转谞讗 讻砖讛讜讗 诪住驻专 讻讜'. 专"诇 砖讝讻讛 讗讛专谉 砖讬讜专讚 砖诪谉 讛诪砖讞讛 讻讚诇注讬诇 注诇 讝拽谞讜 专"诇 注诇 讘砖讘讬诇 诪讚讜转讬讜 砖讛讬讜 诇讜 讘驻讬讜 砖讛讬讛 诪住驻专 讜诪讚讘专 砖诇讜诐 讘讬谉 讗讬砖 诇讞讘讬专讜 讜注"讝 讗诪专 讻砖讛讜讗 诪住驻专 注诐 讗讞专讬诐 讚讛讬讬谞讜 诇注砖讜转 砖诇讜诐 讘讬谞讬讛诐 讛讬讜 注讜诇讜转 讜讬讜砖讘讜转 诇讜 讻讜' 诇专诪讜讝 讚讘讝讻讜转 讝讛 讛讜讗 讝讜讻讛 砖诇讗 讬讛讬讛 诇诪砖讬讞讬讜 讛驻住拽 讜讗诪专 砖注诇 讚讘专 讝讛 砖专讗讛 讘讗讛专谉 讛讬讛 诪砖讛 讚讜讗讙 诇驻讬 砖讛讜讗 讛讬讛 讙"讻 讻"讙 讜诇讗 讝讻讛 诇讘' 讟讬驻讬谉 砖讬讘讟讬讞讜 讛砖"讬 讘"讛 注诇 讘' 诪砖讬讞讬诐 砖诇讗 讬驻住拽讜 诪讝专注讜 讜诇诪"讚 谞诪讬 诇注讜诇诐 诇讗 谞转讻讛谉 诪砖讛 专拽 讘讝' 讬诪讬 讛诪诇讜讗讬诐 诪"诪 诪诇讱 讛讬讛 砖讛讜讗 讙"讻 谞拽专讗 诪砖讜讞 讜诇讗 讛讜讘讟讞 砖讬讛讬讛 讙诐 诪讝专注讜 诪诇讱 讻诪"砖 讗诇 转拽专讘 讛诇讜诐 讜讗讬谉 讛诇讜诐 讗诇讗 诪诇讻讜转 讜诪讜拽讬 诇讬讛 砖诐 诇讜 讜诇讗 诇讝专注讜 讻讜' 讜诇讗 讝讻讛 诇讟讬驻讛 讘讝拽谞讜 诇讛讜专讜转 诇讜 砖诇讗 讬讛讬讛 谞驻住拽 诪诇讻讜转 诪讝专注讜 讜注"讻 讛讬讛 讚讜讗讙 砖诪讗 诪注诇转讬 讘砖诪谉 讛诪砖讞讛 砖讬砖 讘讜 砖讜诐 诪注讬诇讛 讜讞讟讗 砖诇讗 讝讻讬转讬 诇砖诪谉 讛诪砖讜讞讬诐 讛讗诇讜 讻诪讜 砖讝讻讛 讗讞讬 讗讛专谉 讙诐 讛讬讛 讚讜讗讙 注"驻 诪"砖 砖诐 讘砖注讛 砖驻讜住拽讬谉 诇讜 诇讗讚诐 讙讚讜诇讛 驻讜住拽讬谉 诇讜 讜诇讚讜专讜转 砖谞讗诪专 诇讗 讬讙专注 诪爪讚讬拽 注讬谞讜 讜讙讜' 讜讗诐 讛讙讬住 讚注转讜 讛拽讘"讛 诪砖驻讬诇讜 讜注"讻 讗诪专 砖诪讗 诪注诇转讬 诇讛转讙讗讜转 讜讗诪专 砖讬爪转讛 讘"拽 讜讗诪专讛 讻讟诇 讞专诪讜谉 讜讙讜' 讻讬 讛谞讛 讛专 讞专诪讜谉 讛讜讗 讬讜转专 讙讘讜讛 诪讛专 爪讬讜谉 讜讛讟诇 讬讜专讚 诪诪谞讜 诇讛专 爪讬讜谉 讜讻砖诐 砖讗讬谉 讘讞专诪讜谉 诪注讬诇讛 砖讛讜讗 诪谞讬讞 诇讬专讚 讛讟诇 诪诪谞讜 讗讘诇 讛讜讗 诇诪注诇转讜 讗砖专 讛讜讗 诪讜专讬讚 讜诪砖驻讬注 讛讟诇 诇讛专 爪讬讜谉 诇诪拽讜诐 讛诪讜讻谉 诇讘专讻讛 讗砖专 砖诐 爪讜讛 讛' 讗转 讛讘专讻讛 讜讙讜' 讜讘讚诪讬讜谉 讛讝讛 砖诪谉 讛诪砖讞讛 砖讘讝拽谉 讗讛专谉 讜诇讗 讘讝拽谞转讱 讗讬谉 讘讱 讞砖砖 诪注讬诇讛 讗讘诇 讛讜讗 诇诪注诇转讱 砖讗转讛 讛讜讗 讛专讗砖 讜讗转讛 诪砖驻讬注 诇讛讬讜转 讛讻讛讜谞讛 诪讝专注 讗讞讬讱 诇讜 讜诇讝专注讜 诇讚讜专讜转 讜诇讻讱 诇讗 讻转讬讘 注诇 专讗砖 讗讛专谉 讻讚讻转讬讘 注诇 讝拽谉 讗讛专谉 讻讬 讛专讗砖 讛谞讗诪专 讘讻转讜讘 讛讜讗 诪砖讛 砖讛讜讗 专讗砖讜 砖诇 讗讛专谉 讚讜讙诪讗 砖讚专砖讜 讗讞讬 讜专讗砖 讚讙讘讬 讘谞讬诪讬谉 注诇 讬讜住祝 讗讞讬 讛讜讗 讜专讗砖讬 讛讜讗 讜诇注谞讬谉 诪诇讻讜转 谞诪讬 砖讛讬讬转 讚讜讗讙 讗讬谉 讘讱 诪注讬诇讛 讜砖讜诐 讞讟讗 砖讛专讬 讗转讛 讛专讗砖 讜诪砖驻讬注 注诇 转诇诪讬讚讱 讬讛讜砖注 讻诪"砖 讘讜 砖讗讬谉 诪转拽谞讗 讘讘谞讜 讜转诇诪讬讚讜. 讜讗诪专 注讜讚 讜注讚讬讬谉 讛讬讛 讗讛专谉 讚讜讗讙 讻讜' 讻诪"砖 诇注讬诇 讻讬 讻砖诪转讜 讘谞讬讜 砖讛讬讜 讘' 住讙谞讬 讻讛讜谞讛 讚讛讬讬谞讜 砖讬讛讬讛 讛讗讞讚 讻"讙 讘诪拽讜诪讜 讜讛讘' 讬讛讬讛 诪砖讜讞 诪诇讞诪讛 讛讬讛 讚讜讗讙 讜转诇讛 诪讬转转谉 讘讜 讘注讜谉 讛注讙诇 讜诪注诇 讘砖诪谉 讘' 讛诪砖讜讞讬诐 讛讗诇讜 砖讬驻住拽讜 诪诪谞讜. 讜讗诪专 砖讬爪转讛 讘转 拽讜诇 讜讗"诇 讛谞讛 诪讛 讟讜讘 讜诪讛 谞注讬诐 讜讙讜' 讝讻专 讘' 诪注诇讜转 讟讜讘 谞讗诪专 注诇 讘注诇 诪讚讜转 讟讜讘讜转 砖讛讬讜 讘讗讛专谉 讜谞注讬诐 谞讗诪专 注诇 讛诪讜砖讻诇讜转 讻诪"砖 注诇 讛转讜专讛 讗诪专讬 谞讜注诐 砖讛讬讛 讘诪砖讛 讬讜转专 诪讘讻诇 讗讚诐 讻诪"砖 诇注讬诇 讜讝"砖 诪讛 讟讜讘 诪讚讜转 砖诇 讗讛专谉 讜诪讛 谞注讬诐 转讜专转讜 砖诇 诪砖讛 讗砖专 注"讻 讝讻讜 诇砖讘转 讬讞讚 讘讚讜专 讛诪讚讘专 讘讻讛讜谞讛 讙讚讜诇讛 讜诪诇讻讜转 讙诐 讬讞讚 砖讻诪讜 砖诪砖讛 诇讗 诪注诇 讗讘诇 讝讻讛 诇讛砖驻讬注 诪讻讘讜讚讜 诇讗讞专讬诐 砖讗驻砖专 诇讗 讛讬讜 讘谞讬讜 专讗讜讬诐 讻"讻 讜讬讜转专 讛讬讛 讻讘讜讚讜 讘讘谞讬 讗讞讬讜 讻讱 讗讛专谉 诇讗 诪注诇 讜讞讟讗 砖转驻住讜拽 讞"讜 讛讻讛讜谞讛 诪讝专注讜 讛谞砖讗专 诇讜 讗讘诇 讗诇讜 讘谞讬讜 诪转讜 诇诪注诇转诐 讻诪"砖 讘拽专讜讘讬 讗拽讚砖 讜讛讜讗 注谞讬谉 转讞诇转 驻专砖转 讗讞专讬 诪讜转 砖讘讗 讗诇讬讛诐 讘转谞讞讜诪讬谉 注诇 讚讗讙讜转 讗诇讜 砖讝讻专. 讜讗诪专 讜讬讚讘专 讛' 讗诇 诪砖讛 讜讙讜' 砖讚讘专 诇讜 转谞讞讜诪讬谉 注诇 讚讗讙转讜 砖诇讗 谞转谞讛 诇讜 讛讻讛讜谞讛 诇讜 讜诇讝专注讜 砖讛专讬 讘拽专讘转诐 诇驻谞讬 讛' 讜讬诪讜转讜 讜讻讘专 谞讙讝专讛 讙讝讬专讛 诇讛讬讜转 讛谞拽专讘讬诐 讘专讗砖讜谞讛 诇砖讻讬谞讛 砖讬诪讜转讜 讻诪"砖 讻讬 讘拽专讜讘讬 讗拽讚砖 讜讗讬诇讜 谞注砖讛 讻谉 讘砖谞讬 讘谞讬讱 讻诪讜 砖谞注砖讛 讘砖谞讬 讘谞讬 讗讛专谉 讛专讬 讻讘专 驻住拽讛 讛讻讛讜谞讛 诪讝专注讱 讜讝专注讱 讻诇讛 讗讘诇 讻讘讜讚讱 诇讬转谉 讛讻讛讜谞讛 诇讗讞讬讱 砖转转拽讬讬诐 讛讻讛讜谞讛 讘讘谞讬讜 讛谞讜转专讬诐 讻诪讜 砖讗诪专 讗诇 讗诇注讝专 讜讗讬转诪专 讛谞讜转专讬诐. 讜讗诪专 砖讚讬讘专 讙诐 转谞讞讜诪讬谉 诇讗讛专谉 注诇 砖讛讬讛 讚讜讗讙 砖诪讗 讞讟讗 讜诪注诇 讘注讜谉 注讙诇 砖转驻住拽 诪诪谞讜 讛讻讛讜谞讛 讛谞讛 讗讞讬讱 讛讜讗 注"讚 砖讗诪专 砖讘转 讗讞讬诐 讻砖诐 砖讗转讛 诇讗 诪注诇转 讻谉 讛讜讗 诇讗 诪注诇: 


讗讬谉 诪讜砖讞讬谉 讗转 讛诪诇讻讬诐 讗诇讗 注诇 讛诪注讬讬谉 讻讚讬 砖转诪砖讱 讻讜'. 讚讻诇 诪诇讻讜转 讘讬转 讚讜讚 讘谞讬 诪诇讻讬诐 讛诐 讜讗讬谉 诪讜砖讞讬谉 讗讜转谉 讗诇讗 诪驻谞讬 讛诪讞诇讜拽转 讻讚讗诪专讬谞谉 诇注讬诇 讜诇讻讱 诪讜砖讞讬谉 讗讜转谉 注诇 讛诪注讬讬谉 砖转诪砖讱 诪诇讻讜转谉 讻诪注讬讬谉 讜诇讗 讬驻住讬拽谉 讛诪讞诇讜拽转 讜注"讝 诪讬讬转讬 诪砖诇诪讛 讻诪"砖 诇注讬诇 砖讛讬讛 诪砖讬讞转讜 诪驻谞讬 诪讞诇讜拽转 砖诇 讗讚讜谞讬讛讜 诪砖讗"讻 诪砖讬讞讛 讚讻"讙 讚讗驻讬诇讜 讻"讙 讘谉 讻"讙 诪讜砖讞讬谉 砖诇讗 诪驻谞讬 讛诪讞诇讜拽转 讜诇讻讱 诇讗 讘注讬 诪注讬讬谉 讜拽"诇: 


诪讗谉 讚讘注讬 诇诪讬讚注 讗讬 诪住讬拽 砖转讗 讻讜'. 讬砖 诇讚拽讚拽 讘讚讘专讬 讛诪讗诪专 讛讝讛 诪注讬拽专讗 讗诪专 讛讗讬 诪讗谉 讚讘注讬 诇诪讬讚注 讗讬 诪住讬拽 砖转讗 讗讬 诇讗 讻讜' 讜讘注砖讬讛 诇讗 拽讗诪专 专拽 讞诇讜拽讛 讛专讗砖讜谞讛 讚讛讬讬谞讜 讗讬 诪砖讱 谞讛讜专讬讛 谞讬讚注 讚诪住讬拽 砖转讗 讜诇讗 拽讗诪专 讞诇讜拽讛 讛砖谞讬讛 讚讗讬 诇讗 诪砖讬讱 谞讛讜专讬讛 诇讗 诪住讬拽 砖转讗 讜讻谉 讘讘注讬 诇诪讬讚注 讗讬 诪爪诇讞 讗讬 诇讗 诇讬专讘讬 讻讜' 诇讗 拽讗诪专 讗诇讗 讗讬 砖诪讬谉 讜砖驻讬专 诪爪诇讞 讜诇讗 拽讗诪专 讗讬 诇讗 砖诪讬谉 讜砖驻讬专 诇讗 诪爪诇讞 讜讻谉 讘讘注讬 诇诪讬讚注 讗讬 讞讝专 讜讗转讬 诇讘讬转讬讛 讻讜' 诇讗 拽讗诪专 讗讬 诇讗 讞讝讬 讘讘讜讗讛 讚讘讘讜讗讛 讚诇讗 讗转讬 诇讘讬转讬讛 讜讬砖 诇讛砖讬讘 讘讝讛 诪砖讜诐 讚诇讻讗讜专讛 讘讻诇 讝讛 讬砖 讘讜 诪砖讜诐 诇讗 转谞讞砖讜 讜诪讗讬讝讛 讟注诐 讬讛讗 诪讜转专 讘讻诇 讗诇讜 讟驻讬 诪驻转讬 谞驻诇讛 诪驻讬 诪拽诇讬 谞驻诇讛 诪讬讚讬 爪讘讬 讻讜' 讻讚讗诪专讬谞谉 驻专拽 讚' 诪讬转讜转 讜讻讘专 谞讚讞拽讜 讛诪驻专砖讬诐 讘讻诇 讝讛 讜讗注谞讛 讞诇拽讬 讙诐 讗谞讬 诪讛讬讚讜注 讻讬 讛讟讜讘 讛讜讗 讘讗 诪诪谞讜 讬转' 讘"讛 讗讘诇 讛专注 讗讬谞讜 讬讜专讚 诪谉 讛砖诪讬诐 讗讘诇 注讜谞讜 砖诇 讗讚诐 讛讜讗 诪住诇拽 诪讚转 讟讜讘讜 讬转' 讘"讛 诪注爪诪讜 讻诪"砖 讻讬 注讜谞讜转讬讻诐 讛讘讚讬诇讜 讘讬谞讬 诇讘讬谞讬讻诐 讜诇讝讛 讛讟讜讘 讛讘讗 诪诪谞讜 讬转' 讘"讛 讘讛讞诇讟 讻诪"砖 诇讗 讬爪讗讛 诪讚讛 讟讜讘讛 诪驻讬 讛拽讘"讛 讜讞讝专讛 讜讻讜' 讗讘诇 讛专注 讗讬谞讜 讘讗 讘讛讞诇讟 讻讬 讗驻砖专 砖讬砖转谞讛 讻诪"砖 讘专讘讬 讞谞讬谞讗 砖诇讗 讛讬讛 讬讻讜诇 讛诪讻砖祝 诇讛讝讬拽讜 诪砖讜诐 讚谞驻讬砖 讝讻讜转讬讛 砖谞讗诪专 讗讬谉 注讜讚 诪诇讘讚讜 讜诇讝讛 讛谞讜转谉 诇注爪诪讜 住讬诪谉 讘讚讘专 诪讛 诇讟讜讘讛 讗讬谉 讝讛 谞讬讞讜砖 讗诇讗 住讬诪谉 讟讜讘 砖讬讘讗 诇讜 诪诪谞讜 讬转' 讘"讛 讗讘诇 讛谞讜转谉 诇注爪诪讜 住讬诪谉 讘讚讘专 诪讛 讘讛驻讱 讝讛 讜诇专注 诇讜 讛专讬 讝讛 谞讬讞讜砖 砖转讜诇讛 砖讬讘讗 讛讚讘专 讘讛讞诇讟 讜讗讬谞讜 讻谉 讚讘专讞诪讬 砖诪讬讗 讗驻砖专 砖讬砖转谞讛 讜讻诇 讛谞讬 讚谞拽讟 讘讛讱 讘专讬讬转讗 讚驻"讚 诪讬转讜转 讚讛讜讬 谞讬讞讜砖 讻讙讜谉 驻转讬 谞驻诇讛 诪驻讬 讜讻讜' 讛谉 谞讬讞讜砖 诇专注讛 诇讜 讜诇讝讛 讗诪专 讛讗讬 诪讗谉 讚讘注讬 诇诪讬讚注 讗讬 诪住讬拽 砖转讗 讗讬 诇讗 讜讻讜' 诇讗 讘注讬 诇诪讬诪专 讗讬 诇讗 诪住讬拽 砖转讗 讗诇讗 讚讛"拽 讗讬 诇讗 讚讛讬讬谞讜 讚讗"谞 诇讗 诪砖讬讱 谞讛讜专讬讛 诇讗 讬讚注 讗讬 诪住讬拽 砖转讗 讗讬 诇讗 讜讻讗讬诇讜 诇讗 注砖讛 讻诇讜诐 讚诇讗 讬住诪讜讱 讘谞讬讞讜砖 诇专注讛 讜诇讝讛 讘注砖讬讬讛 诇讗 拽讗诪专 讗诇讗 讚讗讬 诪砖讬讱 谞讛讜专讬讛 诪住讬拽 砖转讗 讜讝讛 砖谞讜转谉 住讬诪谉 诇讟讜讘讛 讚砖专讬 砖讛讜讗 讚讘专 讛讘讗 诪诪谞讜 讬转讘专讱 讘讛讞诇讟 讗讘诇 诇讗 拽讗诪专 讗讬 诇讗 诪砖讬讱 谞讛讜专讬讛 诇讗 诪住讬拽 砖转讗 讚讝讛 讛讜讛 谞讬讞讜砖 (讚讗诐 讻谉) [讚讗"谞] 诇讗 诪砖讬讱 谞讛讜专讬讛 讗驻砖专 讚诪住讬拽 砖转讗 讚诇专注讛 诇讗 讘讗讛 诪诪谞讜 讬转讘专讱 讘"讛 讜讗驻砖专 砖讬砖转谞讛 讘砖讜诐 讝讻讜转 讜讻谉 讘讗讬 诪爪诇讞 讗讬 诇讗 讛讬讬谞讜 讚讬讚注 讚诪爪诇讞 讘讛讞诇讟 讜讗讬 诇讗 讛讬讬谞讜 讚诇讗 讬讚注 讻讗讬诇讜 诇讗 注砖讛 讻诇讜诐 讜诇讻讱 讘注砖讬讛 诇讗 谞拽讟 讗诇讗 讗讬 砖诪讬谉 讜砖驻讬专 诪爪诇讞 讗讘诇 讗讬 诇讗 砖诪讬谉 讗驻砖专 讚诪爪诇讞 讜讗驻砖专 讚诇讗 诪爪诇讞 讜诇讗 讬讚注 讻诇讜诐 讜讻谉 讬砖 诇驻专砖 讘讗讬 讞讝专 诇讘讬转讬讛 讗讬 诇讗 讚讛讬讬谞讜 讗讬 诇讗 讬讚注 讜诇讻讱 诇讗 谞拽讟 讗诇讗 讗讬 讞讝讬 讘讘讜讗讛 讜讻讜' 讗讘诇 讗讬 诇讗 讞讝讬 讘讘讜讗讛 讚讘讘讜讗讛 诇讗 讬讚注 讻诇讜诐 讜讛注谞讬谉 诪讘讜讗专 讚讘注砖专讛 讬诪讬诐 讗诇讜 谞讙讝专 注诇 讛讗讚诐 诪讬 讬讞讬讛 讜诪讬 讬诪讜转 诪讬 讬注砖专 讜诪讬 讬注谞讬 诪讬 讬谞讜讞 讜诪讬 讬谞讜注 讜诪讬 讬砖拽讟 讜讻讜' 讜诇讝讛 讻讬 讛谞专 讛讜讗 谞砖诪转 讗讚诐 讜讗诐 讬专讗讛 讚诪砖讬讱 谞讛讜专讬讛 讬讛讬讛 诇讜 诇住讬诪谉 讟讜讘 砖讬讞讬讛 讜诪住讬拽 砖转讗 讜讻谉 讗讬 砖诪讬谉 转专谞讙讜诇讗 讬讛讬讛 诇讜 诇住讬诪谉 讟讜讘. 讚诪爪诇讞 讘注住拽讬讜 讜讬转注砖专 讜讻谉 讗讬 讞讝讬 讘讘讜讗讛 讚讘讘讜讗讛 讜讻讜' 讻讬 讛讗诇 讬转讘专讱 讘"讛 讛讜讗 谞讜转谉 诪诇讗讻讬讜 诇砖诪专讜 讘讻诇 讚专讻讬讜 讻诪"砖 讻讬 诪诇讗讻讬讜 讬爪讜讛 诇讱 讜讙讜' 讜讛谉 讛谉 爪诇讜 砖诇 讗讚诐 讜讝"砖 讻诇讘 住专 爪诇诐 诪注诇讬讛诐 讜讛' 讗转谞讜 讗诪专 讻讬 讻诇 讗讜诪讛 讬砖 诇讛 砖专 讘砖诪讬诐 砖讛讜讗 诪讙讬谞诐 讜爪诇诐 讜讻讘专 住专 讛拽讘"讛 讗讜转诐 诪注诇讬讛诐 讚讗讬谉 讛拽讘"讛 诪驻讬诇 讗讜诪讛 注讚 砖讛讜讗 诪驻讬诇 砖专 砖诇讛诐 讜讗诇 转讗诪专讜 讻讬 讙诐 讗谞讜 讗讬谉 诇谞讜 砖专 讻讬 讗讬谉 诪讝诇 诇讬砖专讗诇 讛谞讛 讜讛' 讗转谞讜 讻诪"砖 讘爪诇 砖讚讬 讬转诇讜谞谉 讚注讜诇诐 讜诪诇讜讗讜 砖诇讜 诇爪讜讜转 讗转 诪诇讗讻讬讜 诇砖诪专谞讜 讜诇讝讛 讗讬 讞讝讬 讘讘讜讗讛 讜讻讜' 砖讛讜讗 诇住讬诪谉 讟讜讘 注诇 砖诪讬专转 诪诇讗讻讬讜 讘讚专讱 讻诪"砖 讛讚专 讜讗转讬 诇讘讬转讬讛 讘诇讬 砖讜诐 驻讙讬注讛 专注讛 讗讘诇 讘讛驻讱 诇讗 拽讗诪专 讚讙诐 讗诐 诇讗 讬诪砖讜讱 谞讛讜专讬讛 讗驻砖专 砖讬讞讬讛 讜讙诐 讗诐 诇讗 砖诪讬谉 讗驻砖专 砖讬爪诇讬讞讜 谞讻住讬讜 讜讙诐 讗诐 诇讗 讞讝讬 讘讘讜讗讛 讜讻讜' 讗驻砖专 讚讛讚专 讜讗转讬 诇讘讬转讬讛 讚讘转砖讜讘讛 讜诪注砖讬诐 讟讜讘讬诐 砖讘讗诇讜 注砖专讛 讬诪讬诐 讬转讻驻专 诇讜 注讜谞讜 诇讛砖转谞讜转 诪讝诇讜 讛专注讛 诇讟讜讘讛 讜讚讜"拽: 


讗诪专 讗讘讬讬 讛砖转讗 讚讗诪专转 住讬诪谞讗 诪诇转讗 讛讬讗 讜讻讜'. 专"诇 讚讗诪专转 讚诪讛 砖讬讟讬诇 讛讗讚诐 注爪诪讜 诇住讬诪谉 讟讜讘 诪诇转讗 讛讬讗 讜讗讬谉 讘讜 诪砖讜诐 谞讬讞讜砖: 


讬讛讗 专讙讬诇 (诇诪讬转讬) [诇诪讞讝讬] 讘专讬砖 砖转讗 拽专讗 讜讻讜'. 讚讻诇 讛谞讬 住讬诪谞讬谉 诇讟讜讘讛 讛谉 讗讬 讻驻专砖"讬 讛讻讗 讜讘驻专拽 拽诪讗 讚讻专讬转讜转 讚讙讚诇讬 诪讛专 讜讗讬讻讗 讚诪转拽讬 砖讛讜讗 诇住讬诪谉 砖讬爪诪讞 讜讬讙讚诇 诪讝诇讜 讜砖谞讛 讟讜讘讛 讜诪转讜拽讛 讜讗讬 讻驻讬' 讛诪专讚讻讬 讘砖诐 专讘讬谞讜 讛讗讬 专讜讘讬讗 讬专讘讜 讝讻讬讜转讬谞讜 讜讻讜' 注"砖 讜讘讟讜专 讗"讞 住讬诪谉 转拽驻"讙 讗讘诇 诇专注讛 讗讬谉 讘讛诐 砖讜诐 讛讜专讗讛 讚诇专注讛 讛讜讬 讗住讜专 诪砖讜诐 谞讬讞讜砖: 


讻讬 讘注讬转讜 诪讬注诇 讜诪讙诪专讬 讜讻讜'. 讛讜讗 诪诇' 讛讙诪专讗 讻砖讗转诐 专讜爪讬诐 诇诇诪讜讚 讙诪专讗 诪专讘讻诐 砖讛讜讗 驻诇驻讜诇 讜讛讜讬讜转 讚讗讘讬讬 讜专讘讗 讙专住讜 诪转谞讬' 诪拽讜讚诐 讚注讬拽专 讛讙诪专讗 讛讜讗 诇讬讬砖讘 讛诪砖谞讬讜转 讘讻诇 讚讘专 砖讬砖 诇讛住转驻拽 讘讛 讜注"讻 讙专住讜 讛诪转谞讬' 诪拽讜讚诐 讻讚讬 砖转讛讬讜 讘拽讬讗讬谉 讘讛. 讜讗诪专 讞讝讜 诇驻讜诪讬讛 讚讻转讬讘 讜讛讬讜 注讬谞讬讱 专讜讗讜转 讜讙讜'. 讜讛讻讬 讗诪专讬谞谉 谞诪讬 讘注讬专讜讘讬谉 砖讗诪专 专讘讬 专讗讬转讬 讗转 专"诪 诪讗讞讜专讬讜 讜讻讜' 讜讗讬诇讜 讞讝讬转讬讛 诪拽诪讬讛 讛讜讛 诪讞讚讬讚谞讗 讟驻讬 砖谞讗诪专 讜讛讬讜 注讬谞讬讱 专讜讗讜转 讜讙讜' 讜讛讜讗 砖讛讚讘讜专 砖诇 讗讚诐 诪砖转谞讛 讜诪砖转诪注 诇驻注诪讬诐 诇转专讬 讗驻讬 讗讘诇 诪转讜讱 注拽讬诪转 砖驻转讬诐 讜拽专讬爪转 注讬谞讬诐 砖讘讗讚诐 诇驻注诪讬诐 讬砖 诇讛讘讬谉 讻讜讜谞转讜 砖诇 讛诪讚讘专 讜讝"砖 讜讛讬讜 注讬谞讬讱 专讜讗讜转 诇驻谞讬诐 讗转 诪讜专讬讱 讛诪讜专讛 诇讱 讻讜谞转 讛诪讚讘专 讜诪讝讛 讛讟注诐 讗诪专讬谞谉 谞诪讬 诇拽诪谉 讘住讜祝 驻专拽讬谉 讘谞讬 转"讞 讜讻讜' 讘讝诪谉 砖讬砖 诇讛诐 讚注转 诇砖诪讜注 谞讻谞住讬诐 讜讬讜砖讘讬诐 诇驻谞讬 讗讘讬讛诐 讜讗讞讜专讬讛诐 讻诇驻讬 讛注诐 讻讚讬 砖讬讛讬讜 注讬谞讬讛诐 专讜讗讜转 诪讜专讬讛诐 讗讘诇 讻砖讗讬谉 诇讛诐 讚注转 讗诪专讬谞谉 砖诐 砖讬讜砖讘讬诐 诇驻谞讬 讗讘讬讛诐 讜驻谞讬讛诐 讻诇驻讬 讛注诐 诪驻谞讬 讻讘讜讚诐 讚讗讬谉 诇讞讜砖 讘讛诐 砖讬专讗讜 诪讜专讬讛诐. 讜讗诪专 讙专住讜 注诇 谞讛专讗 注讬讬谉 驻专砖"讬 讜注讬"诇 注"驻 诪"砖 讘驻"拽 讚转注谞讬转 诇诪讛 谞诪砖诇讜 讚"转 诇诪讬诐 讜讻讜' 诪讛 诪讬诐 诪谞讬讞讬诐 诪拽讜诐 讙讘讜讛 讜讛讜诇讻讬诐 诇诪拽讜诐 谞诪讜讱 讗祝 讚讘专讬 转讜专讛 讗讬谉 诪转拽讬讬诪讬谉 讗诇讗 讘诪讬 砖讚注转讜 砖驻诇讛 讜讝"砖 讚讻讬 讛讬讻讬 讚诪砖讻谉 诪讬讗 诪诪拽讜诐 讙讘讜讛 诇谞诪讜讱 讻讱 谞诪砖讱 砖诪注转转讬讬讻讜 诪讚注转 讙讘讜讛 诇谞诪讜讱 讜专讜讞 砖驻诇讛 讜讘讬讗讜专 讝讛 砖讬转谞讛讙讜 讘驻讞讜转 讜转讬讘讜 讗拽讬拽诇讬 讚诪转讗 诪讞住讬讗 讚讛讬讬谞讜 诪拽讜诐 砖驻诇 讜诪拽讜诐 转讜专讛 讜诇讗 转讬讘讜 讘讗驻讚谞讬 讚驻讜诪讘讚讬转讗 砖讛讜讗 诪拽讜诐 讞砖讜讘 讜讗讬谞讜 诪拽讜诐 转讜专讛 讻"讻 讜讻谉 诇注谞讬谉 讗讻讬诇讛 转转谞讛讙讜 讘驻讞讜转: 


讟讘 讙讬诇讚谞讗 住专讬讗. 砖讛讜讗 诪讗讻诇 砖驻诇 诇讘注诇讬 转讜专讛: 


诪讻讜转讛讗 讚专诪讬 讻讬驻讬. 砖讛讜讗 诪讗讻诇 注砖讬专讬诐 讜讘注诇讬 转注谞讜讙 讜注讬"诇 讜诇讗 转讬讘讜 讗驻讚谞讬 讚驻讜诪讘讚讬转讗 注"驻 诪"砖 驻专拽 讛注讜专 讜讛专讜讟讘 驻讜诪讘讚讬转讗 诇讜讬讬讱 讗砖谞讬 讗讜砖驻讬讝讱 诇驻讬 砖讛讬讜 讙谞讘讬诐 讘讬讜转专 讜讝"砖 转讬讘讜 讗拽讬拽诇讬 讚诪转讗 诪讞住讬讗 专"诇 讘诪拽讜诐 驻专讛住讬讗 讜诇讗 转讞讜砖 诇讱 诇讙谞讬讘讛 讜诇讗 转讬讘讜 讗驻讚谞讬 讚驻讜诪讘讚讬转讗 讜讗驻讬诇讜 讘讗驻讚谞讬 讜讘诪拽讜诐 诪讜爪谞注 讘讬谞讬讛诐 诇讗 转讜讻诇 诇讛砖诪专 诪讛诐 诪讙谞讬讘讛 讜讻讛"讙 讗诪专讬谞谉 讘驻专拽 注专讘讬 驻住讞讬诐 讚讗讻讬诇 拽讬拽诇讬 讗拽讬拽诇讬 讚诪转讗 砖讻讬讘 讚讛讬讬谞讜 诇注谞讬谉 诪拽讜诐 驻专讛住讬讗 讜讚讜"拽: 


专诪讛 拽专谞讬 讜讙讜' 讚讜讚 讜砖诇诪讛 砖谞诪砖讞讜 讘拽专谉 谞诪砖讻讛 诪诇讻讜转谉 讜讻讜'. 讜讛讜讗 专诪讝 讙诐 注诇 诪砖讬讞 诇注转讬讚 砖讬诪砖讱 诪诇讻讜转讜 讻诪"砖 讛讻转讜讘 讜讬专诐 拽专谉 诪砖讬讞讜 讻讬 讛诪砖讬讞 砖讬讘讗 诇注转讬讚 诪讘讬转 讚讜讚 讜讬转专讜诪诐 讗讝 注诇 砖谞诪砖讞讜 讚讜讚 讜砖诇诪讛 讘拽专谉:





专砖"砖

讙诪专讗 讬讻讜诇 诪砖讜讞 诪诇讞诪讛 转"诇 讛讻讛谉 讛诪砖讬讞 讻讜'. 讻爪"诇:



专砖"讬 讚"讛 砖诪讗 讞"讜 砖谞讙注转讬 讘讜 讻砖讛诇讘砖转讬讜. 讛诇讘讬砖讛 讛讬转讛 拽讜讚诐 讛诪砖讬讞讛 讻讚讻转讬讘 讜讘讻专讬转讜转 驻讬' 砖砖诪转讬 砖诐 讬讜转专 诪讚讗讬 讜专"诇 讚讛专讬 讬专讚 讙诐 注诇 讝拽谞讜:



专砖"讬 讚"讛 讜诇讗讜 诪讬诇转讗 讛讬讗 讜讗驻讬' 讛讻讬 诇讗 诇讬注讘讚 讻讜'. 谞专讗讛 讚爪"诇 讜诪砖讜诐 讛讻讬 讻讜':



(讘住讛"注) 转"诇 讜讛讘讬讗 讛讻讛谉 讛诪砖讬讞. 驻住讜拽 讝讛 谞讗诪专 讘驻讛注"讚 砖"爪 讚讗讝讬诇 诇砖讬讟转讜 讚诪驻专砖 驻专 讛讘讗 注讻讛"诪 讛讬讬谞讜 讙诐 驻讛注"讚 砖"爪 讜讻"诪 诪驻讬专讜砖讜 讘拽讚讜砖讬谉 讻诪"砖 讛讟"讗 讘诪讙讬诇讛 (讟 讘) 讜讗讜诇讬 讟"住 讛讜讗 讜爪"诇 讜诇拽讞 讛讻讛谉 讛诪砖讬讞 讛讻转讜讘 讘驻专讜:





讛讙讛讜转 讬注讘"抓

讘转讞诇讛 诪讜爪拽讬谉. 谞"讘 讛讬讛 专讗讜讬 诇讛讬讜转 讬讜爪拽讬谉. 讗讜诇讬 讟"住 讛讜讗:


专砖"讬 讚"讛 讚诪转讗 诪讞住讬讗. 讘驻讜诪讚讬转讗 诇讗 讛讜讬 转专讘讜转 诪注诇讬讗. 谞"讘 讻讚讗诪专讬谞谉 [讻转讜讘讜转 驻"讘 讗] 驻讜诪讚讬转讗讛 专诪讗讛 [专诪讗讬 讚驻讜诪讚讬转讗 讘"讘 诪讜 讗']. 驻讜诪讚讬转讗讛 诇讜讬讬讱 讻讜' [讞讜诇讬谉 拽讻讝 讜讻谉 讘专砖"讬 讚讻专讬转讜转 讛讘讬讗 诪讝讛]. 讜专讘讛 住谞讜 诇讬讛 讻诇讛讜 驻讜诪讚讬转讗讬 [砖讘转 拽谞讙 讗']:





讘谉 讬讛讜讬讚注

讻旨值讬爪址讚 诪讜止砖讈职讞执讬谉 讗侄转 讛址诪旨职诇指讻执讬诐 讻旨职诪执讬谉 谞值讝侄专. 谞专讗讛 诇讬 讘住"讚 讛讟注诐 讚讗诪专讜 讘讙诪专讗 讚砖讘转 (砖讘转 拽讚.) 谞讜"谉 谞讜"谉 谞讗诪谉 讻驻讜祝 谞讗诪谉 驻砖讜讟, 驻讬专讜砖 讬讛讬讛 谞讗诪谉 讻驻讜祝 讘注讜诇诐 讛讝讛 讗讝 讛讜讗 谞讗诪谉 驻砖讜讟 诇注讜诇诐 讛讘讗 讜诇讻谉 诪讜砖讞讬谉 讗转 讛诪诇讱 '讻旨职诪执讬谉 谞值讝侄专' 诇讜诪专 诇讜 讗诐 诇讗 讬讛讬讛 谞讗诪谉 讻驻讜祝 讘注讜诇诐 讛讝讛 讗讝 讬讞住专 诪谉 谞讝专 讗讜转 谞讜"谉 讻驻讜驻讛 讜讬砖讗专 讗讜转讬讜转 讝专 讘诇讘讚 砖讬讛讬讛 讛讜讗 讻讗讚诐 讝专 讘诪诇讻讜转 砖转注拽专 讛诪诇讻讜转 诪诪谞讜 讜诇讗 转诪砖讱 诇讜 讜讻诇 砖讻谉 诇讝专注讜 讻讬 诪诇讱 讝专 诪注讘讬专讬谉 讗讜转讜.



讜职讗侄转 讛址讻旨止讛植谞执讬诐 讻旨职诪执讬谉 讻旨执讬. 驻讬专砖 专砖"讬 讝"诇 砖诪转讞讬诇 诇诪砖讜讞 讘讗爪讘注讜 讘讬谉 专住讬 注讬谞讬讜 讜诪讜砖讱 讘讗爪讘注讜 注诇 讛专讗砖 讜讛讜诇讱 注讚 砖诪讙讬注 诇注讜专祝 讻讻祝 讬讜谞讬 注讚 讻讗谉. 讜谞专讗讛 诇讬 讘住"讚 讛讟注诐 讘讝讛 砖讬转讞讬诇 讻谞讙讚 驻谞讬诐 讜讬住讬讬诐 讻谞讙讚 讗讞讜专, 诇专诪讜讝 诇讜 砖讻讛谉 讙讚讜诇 爪专讬讱 诇注砖讜转 注讘讜讚转 讛拽讜讚砖 讘住诇讜讚讬诐 砖讬讛讬讛 诇讘讜 谞专转注 讘专爪讜讗 讜砖讜讘 砖住讜诇讚 诇讗讞讜专 诪讞诪转 讙讜讚诇 讛讗讬诪讛 砖讬讛讬讛 诇讜 诪讻讘讜讚 砖讻讬谞转讜 讬转讘专讱, 讜讛谞讛 讗讜转讬讜转 砖诇驻谞讬 讗讜转讬讜转 '讻讛谉' 讛诐 讗讜转讬讜转 '住诇讜' 讜讗讜转讬讜转 砖讗讞讜专讬 讗讜转讬讜转 '讻讛谉' 讛诐 讗讜转讬讜转 '讚讬诐' 讛专讬 驻谞讬诐 讜讗讞讜专 讛诐 爪讬专讜祝 '住诇讜讚讬诐' 讜诇讻讱 诪讜砖讞讜 诪爪讚 驻谞讬诐 讜诪住讬讬诐 讘爪讚 讗讞讜专 诇专诪讜讝 诇讜 注诇 讝讗转.
讜注讜讚 讬讜讘谉 讙诐 讻谉 专诪讝 诇讜 讘讝讛 砖讬讘讬讟 转诪讬讚 诪讗讬谉 讘讗 讜讬讘讬讟 讙诐 讻谉 诇讗谉 讛讜诇讱 讜讛讬讬谞讜 讛讘讟讛 砖诇 拽讜讚诐 讜讛讘讟讛 砖诇 讗讞讜专 讜注诇 讬讚讬 讻讱 讬诇讘砖 注谞讜讛 讜诇讗 讬转讙讗讛 讘诪讛 砖专讜讗讛 讻驻专转 讬砖专讗诇 转诇讜讬讛 讘讜.



讘旨址转旨职讞执诇旨指讛 讬讜止爪职拽执讬谉 砖讈侄诪侄谉 注址诇 专止讗砖讈讜止 讜职讗址讞址专 讻旨指讱职 谞讜止转职谞执讬谉 砖讈侄诪侄谉 讘旨值讬谉 专执住值讬 注值讬谞指讬讜. 谞专讗讛 诇讬 讘住"讚 讚专讜诪讝讬诐 诇讜 讘讝讛 注诇 砖转讬 专讗讬讜转 砖爪专讬讱 诇专讗讜转 讜讬讘讬讟 诇讟讜讘转 讬砖专讗诇 讛讗讞讚 讛讬讗 专讗讬讛 砖讻诇讬转 砖讛讬讗 讘诪讜讞 砖讘专讗砖讜 讜诇讻谉 '讬讜爪拽讬谉 讛砖诪谉 注诇 专讗砖讜' 讜讛砖谞讬 专讗讬讛 讞讜砖讬转 讜讟讘注讬转 砖讛讬讗 讘注讬谉 讛讞讜砖讬转 砖诇讜 讜诇讻谉 '谞讜转谞讬谉 砖诪谉 讘讬谉 专住讬 注讬谞讬讜'.



讗执讬讻旨指讗 讚职讗指诪职专值讬 讬职爪执讬拽指讛 注植讚执讬驻指讛 讜职讗执讬讻旨指讗 讚职讗指诪职专值讬 诪职砖讈执讬讞指讛 注植讚执讬驻指讛 (讜讬拽专讗 讞, 讬讘). 谞专讗讛 诇讬 讘住"讚 转专讜讜讬讬讛讜 爪专讬讻讬 讘讬爪讬拽讛 专讜诪讝讬诐 诇讜 讬拽讬爪讛 诪砖谞转讜 诇讛讬讜转 诇讘讜 注专 讘注讘讜讚转 讛拽讜讚砖 讗砖专 讬注砖讛 讜讛讬讬谞讜 讻讬 讬爪讬拽讛 讘讛驻讜讱 讗转讜讜谉 讬拽讬爪讛 讜讘诪砖讬讞讛 专讜诪讝讬诐 诇讜 砖讬注砖讛 注讘讜讚转 讛拽讜讚砖 讘砖诪讞讛 讻讬 诪砖讬讞讛 讘讛驻讜讱 讗转讜讜谉 讬砖诪讞讛.



讻旨职诪执讬谉 砖讈职转旨值讬 讟执驻旨讜止转 诪址专职讙旨指诇执讬旨讜止转 讛指讬讜旨 转旨职诇讜旨讬讜止转 讘旨执讝职拽指谞讜止 砖讈侄诇 讗址讛植专止谉 (转讛诇讬诐 拽诇讙, 讘). 谞专讗讛 诇讬 讘住"讚 谞注砖讛 谞住 讝讛 诇讗讛专谉 讛讻讛谉  注"讛 诇讛注讬讚 砖讛讜讗 谞诪砖讞 注诇 驻讬 讛讚讬讘讜专 讜诇讗 讻讗砖专 讞砖讘讜 拽专讞 讜注讚转讜 讜讛讬讛 讛谞住 讘砖转讬 讟讬驻讜转 讻讬 注址诇 驻执旨讬 砖讈职谞址讬执诐 注值讚执讬诐 讬指拽讜旨诐 讚指旨讘指专 (讚讘专讬诐 讬讟, 讟讜) 讜谞专讗讛 讻讬 诇讻讱 谞讝讚诪谉 砖拽专讞 砖讛讬讛 讞讜诇拽 注诇 讻讛讜谞转 讗讛专谉 注"讛 讛讬讛 '讘谉 讬爪讛专' 砖讛讜讗 '砖诪谉' 讻讚讬 砖讬诇诪讜讚 诪谞住 砖讛讬讛 讘砖诪谉 讜注诐 讻诇 讝讛 讛讜讗 诇诪讚 讗祝 注诇 驻讬 砖专讗讛 讘注讬谞讬讜 讛谞住 讘砖谞讬 讟讬驻讜转 讚'注址诇 驻执旨讬 砖讈职谞址讬执诐 注值讚执讬诐 讬指拽讜旨诐 讚指旨讘指专'.
讗讜 讬讜讘谉 讘住"讚 砖讛讬讛 讛谞住 讘砖转讬 讟讬驻讜转 砖诇 砖诪谉 讚讬讚讜注 讛砖诪谉 专讜诪讝 诇讞讻诪讛 砖讛讜讗 讗讘讗 讜讬讚讜注 讗讛专谉 讛讻讛谉 注"讛 讛讜讗 诪讘讞讬谞转 砖转讬 讗讞讜专讬讬诐 讛驻砖讜讟讬诐 讜讛诪诇讗讬诐 讚讬住讜讚 讗讘讗 讜讛诐 注"讘 讜拽驻"讚 砖注讜诇讬诐 诪住驻专 讗讛专谉 [72+184=256] 讜讻诪讜 砖讗诪专 专讘讬谞讜 讛讗专"讬 讝"诇 讘砖注专 讛驻住讜拽讬诐 讜诇讻谉 谞注砖讛 诇讜 讛谞住 讘砖转讬 讟讬驻讜转 讛砖诪谉 诇专诪讜讝 诇砖转讬 讛讗专讜转 讛谞讝讻专 砖讛诐 注"讘 讜拽驻"讚. 讙诐 讬砖 诇讜诪专 谞专诪讝 讘砖转讬诐 讗诇讜 注诇 住讜讚 讛驻住讜拽 讛讜旨讗 讗址讛植专止谉 讜旨诪止砖侄讈讛 (砖诪讜转 讜, 讻讜) 讛讜讗 诪砖讛 讜讗讛专谉 讜讚讜"拽.



讻旨职砖讈侄讛讜旨讗 诪职住址驻旨值专 注讜止诇讜止转 讜职讬讜止砖讈职讘讜止转 讘旨职注执拽旨指专 讝职拽值谞讜止. 驻讬专讜砖 专砖"讬 讝"诇 谞专讗讛 讚讜讞拽 注爪讜诐 诪讗讞专 讻讬 讘讗诪转 讛诐 讘谞住 讛讬讜 注讜诪讚讬诐. 讜驻讬专讜砖 讛专诪"讛 讝"诇 讙诐 讻谉 拽砖讛 诇驻讬 讚讘专讬 专讘讬谞讜 讛讗专"讬 讝"诇 讛讗诪转讬讬诐 讚讗讬谉 诇讙诇讞 讘砖讜诐 诪拽讜诐 诪谉 讛讝拽谉 讜专拽 诇讛住讬专 诪砖注专 讛砖驻诐 讗转 讛诪注讻讘 讛讗讻讬诇讛 讛讜讗 讚砖专讜.
讜谞专讗讛 诇讬 讻讜讜转讬讛 讚讛专诪"讛 讝"诇 讜诇讗 诪讟注诪讬讛 讚诇注讜诇诐 '诪住驻专' 专爪讜谞讜 诇讜诪专 '讛诪讙诇讞' 讜诪讛 砖注讜诇讜转 讜讬讜砖讘讜转 讘注讬拽专 讝拽谞讜, 讛讬讬谞讜 讻讚讬 砖诇讗 讬讙注 讘讛诐 讛诪讙诇讞 讘砖注讛 砖诪讙诇讞 诇讜 专讗砖讜 砖讛讜讗 注讜诪讚 谞讙讚 驻谞讬讜 讜讗讜讞讝 讘专讗砖讜 讜诪讙诇讞讜 讚讗讝 谞讚讘拽 讘讝拽谉 砖诇讜 讜诇讻谉 讬住转专讜 讘注讬拽专 讛讝拽谉 砖讗讬谉 谞专讗讬谉 讞讜爪讛 讜诇讗 讬讙注 讘讛诐 讛诪讙诇讞 诇讗 讘讙讜驻讜 讜诇讗 讘诪诇讘讜砖讬讜.
讜注讜讚 谞专讗讛 诇讬 讘住"讚 '诪住驻专' 专爪讜谞讜 诇讜诪专 '诪砖诪砖 诪讟转讜' 讜讻诪讜讛讜 讛专讘讛 讘转诇诪讜讚讗 讚拽专讜 诇转砖诪讬砖 讛诪讟讛 讘砖诐 '诪住驻专' 讜讻诪讜 砖讗诪专讛 讗讬诪讗 砖诇讜诐 注诇 讘注诇讛 讻砖讛讜讗 诪住驻专 注诪讬 讜讻讜' (谞讚专讬诐 讻:) 讜讻谉 讛专讘讛 谞诪爪讗 讘转诇诪讜讚 诇砖讜谉 讝讛 注诇 转砖诪讬砖 讛诪讟讛, 讜诪讗讞专 讻讬 讛诪砖诪砖 驻谞讬诐 讻谞讙讚 驻谞讬诐 讬讞讚讬讜 讬讚讜讘拽讜 讚讗讝 谞讚讞拽讬诐 讛砖谞讬 讟讬驻讜转 讗诇讜 讛转诇讜讬讜转 讘讝拽谞讜 诇讻谉 讘砖注转 转砖诪讬砖 注讜诇讜转 讜讬讜砖讘讜转 讘注讬拽专 讝拽谞讜 诇讛住转专 砖诐 讘转讜讱 砖注专 讝拽谉 讻讚讬 砖诇讗 讬讛讬讜 讟讬驻讜转 讛砖诪谉 讛拽讚讜砖 谞讜讙注讬诐 讘讘砖专 讗砖转讜 诇讻讱 讬讜砖讘讜转 讘注讬拽专 讝拽谞讜 诇讛转讻住讜转 砖诐 讘转讜讱 讛砖注专, 讬讛讬 专爪讜谉 讝讻讜转 讗讛专谉 讛讻讛谉  注"讛 讬讙谉 讘注讚讬谞讜 讗诪谉 讻谉 讬讛讬 专爪讜谉.



砖讈侄诪旨指讗 讞址住 讜职砖讈指诇讜止诐 诪指注址诇职转旨执讬 讘旨职砖讈侄诪侄谉 讛址诪旨执砖讈职讞指讛 (转讛诇讬诐 拽诇讙, 讙). 讛拽砖讛 讛专讘 注讬讜谉 讬注拽讘 讝"诇 诪讗讞专 讚讛砖诪谉 诇讗 讛讬讛 讞住专 讻诇讜诐 讘诪讛 砖诪讜砖讞讬谉 诪诪谞讜 讚注讚讬讬谉 讛讜讗 讬"讘 诇讜讙讬谉 砖诇诪讬诐 讗诐 讻谉 诇诪讛 讞讜砖砖 诪砖讜诐 诪注讬诇讛 讜讛诇讗 讗诪专讬谞谉 讘驻专拽 讛' 讚诪注讬诇讛 讚诇讗 诪注诇 注讚 砖讬驻讙讜诐 讚讛讬讬谞讜 讞住专讜谉? 注讬讬谉 砖诐.
讜谞专讗讛 诇讬 讘住"讚 讚讜讚讗讬 讻讬讜谉 砖诇讜拽讞 诪诪谞讜 谞注砖讛 讘讜 讞住专讜谉 讘注转 砖诇讜拽讞 讗诇讗 砖注诇 讬讚讬 谞住 讬讛讬讛 讞讜讝专 讜诪转诪诇讗 讛讞住专讜谉 转讻祝 讜诪讬讚 讜讻讗砖专 讛讬讛 讘拽诪讞 讜砖诪谉 砖诇 讛爪专驻讬转 注诇 讬讚讬 讘专讻转 讗诇讬讛讜 讝讻讜专 诇讟讜讘 讜诇讝讛 讗诪专 '讬执讛职讬侄讛 讝侄讛 诇执讬 诇职讚止专止转值讬讻侄诐' (砖诪讜转 诇, 诇讗) 讚讛讬讬谞讜 诪住驻专 讝侄讛 [12] 砖讛讜讗 讬"讘 诇讜讙讬谉 谞注砖讛 讘讜 转诪讬讚 讛讜讬讬讛 讞讚砖讛 砖讘讻诇 驻注诐 砖诇讜拽讞讬谉 讗讬讝讛 砖讬注讜专 诪诪谞讜 诪转讛讜讜讛 讘诪拽讜诪讜 砖诪谉 讞讚砖 诇诪诇讗转 讛驻讞转 砖谞驻讞转 诪诪谞讜.



讬讎爪讎转讎讛 讘旨址转 拽讜止诇 讜职讗指诪职专指讛 诇讜止 '讻职旨讟址诇 讞侄专职诪讜止谉' 诪指讛 讟址诇 讞侄专职诪讜止谉 讗值讬谉 讘旨讜止 诪职注执讬诇指讛 讜职讻讜旨' (转讛诇讬诐 拽诇讙, 讙) . 拽砖讗 诪注讬拽专讗 诪讛 砖讬讬讻讜转 讬砖 诇诪注讬诇讛 讘讟诇 讻讚讬 砖诪讚诪讛 讚讘专 讝讛 讗诇讬讜? 讜诇诪讛 转驻住 '讟址诇' 讬讗诪专 讙砖诐 讗讜 诪讬 谞讛专讜转 讜讻讬讜爪讗?
讜谞专讗讛 诇讬 讘住"讚 讚讬讚讜注 砖讛讟诇 讛讜讗 谞讜讟祝 讜讬讜专讚 诪谉 讛讗讚讬诐 砖注讜诇讬诐 诪谉 讛讗专抓 讜讻砖讬注诇讜 诇诪注诇讛 讬讜专讚 诪讛诐 讟诇 讜讬讚讜注 诪讛 砖讗诪专讜 讘讙诪专讗 拽专拽注 讘讬转 讛诪拽讚砖 谞转拽讚砖讛 注讚 讛转讛讜诐, 讜注诇 讻谉 诪讗讞专 讚拽专拽注 讘讬转 讛诪拽讚砖 拽讜讚砖 讛讬讗 注讚 讛转讛讜诐 讗讬讻讗 讟注诪讗 诇诪讬诪专 砖讛讟诇 讛讬讜专讚 诪谉 拽专拽注 讘讬转 讛诪拽讚砖 讬诪注诇讜 讘讛诐 讻讬 拽讜讚砖 讛诐 讗讱 讘讗诪转 讗讬谉 讘讜 讞砖砖 诪注讬诇讛 讜谞讛谞讬诐 讛注讜诇诐 诪讗讜转讜 讛讟诇 讛讬讜专讚 诪谉 讗讬讚讬诐 砖注讜诇讬诐 诪拽专拽注 讛专 讛讘讬转 讻讜诇讜.
讜讛谞讛 诪爪讬谞讜 讘讝讜讛专 讛拽讚讜砖 讜讘诪讚专砖 砖讗诪专讜 专讘讜转讬谞讜 讝"诇 '讞侄专职诪讜止谉' 讝讛 讛专 住讬谞讬, 诪讛 讞专诪讜谉 讝讛 讻诇 讟讜讘讜 谞讙谞讝 讘转讜讻讜 讻讱 讛专 住讬谞讬 讜讻诪讜 砖讻转讘 讘拽讛讬诇转 讬注拽讘 讝"诇 注讬讬谉 砖诐. 讜诇驻讬 讝讛 讙诐 讘讬转 讛诪拽讚砖 讬拽专讗 '讞侄专职诪讜止谉' 讚讟讜讘讜 讙谞讜讝 讘转讜讻讜 讜诇讝讛 讗诪专 诪讛 讟诇 讞专诪讜谉 讛讜讗 讛讟诇 讛讬讜专讚 诪谉 讗讬讚讬诐 讛注讜诇讬诐 诪讛专 讛讘讬转 讻讜诇讜 砖谞拽专讗 '讞侄专职诪讜止谉' 讗讬谉 讘讜 诪注讬诇讛 讗祝 砖诪谉 砖讘讝拽谉 讗讛专谉 讗讬谉 讘讜 诪注讬诇讛.



讗值讬谉 诪讜止砖讈职讞执讬谉 讗侄转 讛址诪旨职诇指讻执讬诐 讗侄诇旨指讗 注址诇 讛址诪旨址注职讬指谉 (诪诇讻讬诐 讗 讗, 诇讙). 谞专讗讛 诇讬 讘住"讚 注讬拽专 讛住讬诪谉 讛讟讜讘 砖诇 讛诪诇讻讬诐 讛讜讗 诪爪讚 讛诪讬诐 讗砖专 讘诪注讬讬谉 砖讬砖 讘讛诐 专诪讝 注诇 讙讗讜诇讛 转诪讬讚讬转 诪讚讜专 诇讚讜专 讜讛讬讬谞讜 诪址讬执诐 讘诪讬诇讜讗诐 讻讝讛 诪"诐 讬讜"讚 诪"诐 [90] 讛诪诇讜讬 讛讜讗 诪住驻专 诪址讬执诐 [90] 讜转讞讝讜专 讜转诪诇讗 讗讜转讬讜转 诪讬诐 讛讬讜爪讗讬谉 诪谉 诪诇讜讬 诪讬诐 讜讬讛讬讛 讙诐 讻谉 讘讛诐 诪诇讜讬 诪讬诐, 讜讻谉 注诇 讝讛 讛讚专讱 讻诪讛 讜讻诪讛 讜讝讛 住讬诪谉 诇讛诪诇讱 讛谞诪砖讞 注诇 讛诪讬诐 砖转讛讬讛 诪诇讻讜转讜 诇讝专注讜 讜讝专注 讝专注讜 注讚 住讜祝 讻诇 讛讚讜专讜转.
讜讛谞讛 诪讛 砖谞讗诪专 '讜职讛讜止专址讚职转侄旨诐 讗止转讜止 讗侄诇 讙执旨讞讜止谉' (诪诇讻讬诐 讗 讗, 诇讙) 驻讬专砖 专砖"讬 讘驻专拽 拽诪讗 讚讻专讬转讜转 (讻专讬转讜转 讛:) 讙讬讞讜谉 讝讛 讛讜讗 诪注讬谉 拽讟谉 讗爪诇 讬专讜砖诇讬诐 讜诇讗 讝讛 讛讜讗 讙讬讞讜谉 讛讬讜爪讗 诪注讚谉 注讬讬谉 砖诐. 讜诪讛 砖讗诪专 讛专诪"讛 讝"诇 砖讝讛讜 讙讬讞讜谉 讛讬讜爪讗 诪注讚谉 讝讛讜 讚讘专 转讬诪讛 诪讻诪讛 讟注诪讬 砖讗讬谉 爪讜专讱 诇驻专砖诐, 讗讱 讬转讻谉 诇讜诪专 砖讝讛 诪注讬谉 讛拽讟谉 砖讗爪诇 讬专讜砖诇讬诐 诪讬诐 砖诇讜 讘讗讬诐 诪谉 讙讬讞讜谉 讛讬讜爪讗 诪注讚谉 注诇 讬讚讬 诪讞讬诇讜转 转讞转 讛拽专拽注 讜拽讬诐 诇讛讜 讘讻讱 讜注诇 砖诐 讝讛 拽专讗讜 讗转 讛诪注讬谉 讛讝讛 讙诐 讻谉 讘砖诐 '讙执旨讞讜止谉' 讗讜 讗驻砖专 拽专讗讜讛讜 讙讬讞讜谉 诪驻谞讬 砖讛诪讬诐 砖讘讜 讛诐 拽砖讬诐 讜专讜讚驻讬诐 讘讟讘注谉 讜注讬讬谉 讙讟 驻砖讜讟 (住讬诪谉 拽讻"讞 住"拽 诇"讝) 砖讻转讘 砖讛讬讛 讙讬讞讜谉 谞讞诇 砖讜讟祝 讘讬诪讬 讞讝拽讬讛 讛诪诇讱 注"讛 注讬讬谉 砖诐.
讜谞专讗讛 诇讬 讘住"讚 讚讛谉 讗诪转 砖砖诇讞诐 讚讜讚 讛诪诇讱 注"讛 诇诪砖讜讞 讗转 砖诇诪讛 注诇 诪注讬谉 讝讛 砖诇 讙讬讞讜谉 诇住讬诪谞讗 讟讘讗 注诐 讻诇 讝讛 谞专讗讛 讻讬 诪谉 讛砖诪讬诐 砖诪讜 讘诇讘讜 讻谉 诇注砖讜转 专诪讝 讘讝讛 注诇 讛注转讬讚 砖讘讬诪讬 专讞讘注诐 转转讞诇拽 诪诇讻讜转 讘讬转 讚讜讚 讜讬讘讗 讬专讘注诐 砖讛讜讗 诪砖讘讟 讗驻专讬诐 讘谉 讬讜住祝 砖谞转讘专讱 '讜职拽址专职谞值讬 专职讗值诐 拽址专职谞指讬讜 讘指旨讛侄诐 注址诪执旨讬诐 讬职谞址讙址旨讞 讬址讞职讚指旨讜' (讚讘专讬诐 诇讙, 讬讝) 讜讬拽讞 诪讬讚讜 注砖专转 讛砖讘讟讬诐 诇讻谉 讛讬转讛 诪砖讬讞转讜 注诇 讙讬讞讜谉 砖讛讜讗 诇砖讜谉 谞讙讜讞.
讜注讬讬谉 诇讛讙讗讜谉 讞讬讚"讗 讝"诇 讘砖诐 讛讙讚讜诇讬诐 诪注砖讛 谞讜专讗 砖讛讬讛 讘讝诪谉 诪讛专讞"讜 讝"诇 讘注谞讬谉 住转讬诪转 讙讬讞讜谉 砖住转诪讜 讞讝拽讬讛讜 讛诪诇讱 注"讛 注诇 讬讚讬 砖诐 讜专爪讛 诪诪谞讜 砖专 讗讞讚 诇驻转讞讜 注诇 讬讚讬 砖诐 讜讘专讞 诇讚诪砖拽 讘拽驻讬爪转 讛讚专讱 砖注砖讛 注诇 讬讚讬 砖诐 讜诪讚讘专讬 专讘讬谞讜 讛讗专"讬 讝"诇 砖讛讙讬讚 诇诪讛专讞"讜 讝"诇 讘讞诇讜诐 转讘讬谉 砖驻转讬讞转讜 砖诇 讙讬讞讜谉 谞讜讙注转 讘诪诇讻讜转 讘讬转 讚讜讚 讜讗转讞诇转讗 讚讙讗讜诇讛 讬讛讬讛 讘驻转讬讞转讜 讜讚讜"拽 讛讬讟讘.



诇执转职诇执讬 砖讈职专指讙指讗 讘旨址讛植讚值讬 注植砖讉指专指讛 讬讜止诪执讬. 谞专讗讛 诇讬 讘住"讚 讛谞砖诪讛 拽专讜讬讛 '谞专' 诇讻谉 注讜砖讬谉 讛住讬诪谉 讘谞专 讗讱 注谞讬谉 讛讛爪诇讞讛 讛谞讜讙注转 诇讙讜祝 注讜砖讬谉 讛住讬诪谉 讘转专谞讙讜诇 讻讬 讛转专谞讙讜诇 谞拽专讗 讙讘专 砖讛讜讗 砖诐 讛讙讜祝 诇讻讱 注讜砖讬谉 讛注讜诇诐 讻驻专讜转 讛讝讻专 讘转专谞讙讜诇 讜讛谞拽讘讛 讘转专谞讙讜诇转.



讬职讛值讗 专指讙执讬诇 讗执讬谞执讬砖讈 诇职诪值讬讻址诇 讘旨职专值讬砖讈 砖讈址转旨指讗 拽指专指讗 讜职专讜止讘职讬指讗. 谞拽讬讟 诇砖讜谉 '专指讙执讬诇' 诇专诪讜讝 砖讬注砖讛 讝讛 讛住讬诪谉 讘砖谞讬 讬诪讬诐 砖诇 专讗砖 讛砖谞讛 讘诇讬诇讜转 讜讘讬诪讬诐 讚讗讝 谞诪爪讗 注讜砖讛 讝讗转 讗专讘注讛 驻注诪讬诐 讜讬讚讜注 诇砖讜谉 '专指讙执讬诇' 诇讗 砖讬讬讱 讘注讜砖讛 讘驻讞讜转 诪砖诇砖讛 驻注诪讬诐.
讜讛讗 讚谞拽讬讟 '拽专讗 讜专讜讘讬讗' 讘专讬砖讗 讜诇讗 谞拽讬讟 转诪专讬 讘专讬砖讗, 诪驻谞讬 讻讬 讗诇讜 讛诐 讚讘专讬诐 讛讘讗讬诐 讘转讜讱 讛住注讜讚讛 讜讗讬谞讜 诪讘专讱 注诇讬讛诐 讜诇讻谉 讘驻注诐 专讗砖讜谞讛 砖诇讜拽讞诐 讘讬讚讜 诪谉 讛砖诇讞谉 诇讗讻诇诐 讛讜讗 驻讜转讞 驻讬讜 讜讗讜诪专 讛讘拽砖讛 砖诇 讛住讬诪谉 讛讟讜讘 诪讛 砖讗讬谉 讻谉 转诪专讬 爪专讬讱 诇讘专讱 注诇 讛驻专讬 转讞诇讛 讜诇讗讻诇讜 讜讗讞专 讻讱 讬拽讞 讘讬讚讜 驻专讬 砖谞讬 讜讬讗诪专 注诇讬讜 讛讘拽砖讛 讜讗讬谉 讛住讬诪谉 注讜诇讛 讘讝讛 讻讛讱 住讬诪谞讗.



讗址拽执讬拽讜止诇执讬 讚旨职诪指转指讗 诪职讞址住职讬指讗 转旨执讬讘讜旨 讜职讻讜旨' (砖诪讜讗诇 讗 讘, 讗). 谞专讗讛 诇讬 讘住"讚 讻讬 讘诪转讗 诪职讞址住职讬指讗 讛诪讜谉 讛注诐 讛诐 讘谞讬 转专讘讜转 讜讘注诇讬 讚专讱 讗专抓 讜注讜砖讬谉 讻讘讜讚 诇转诇诪讬讚讬 讞讻诪讬诐 讜诪讻讬专讬谉 讘讻讘讜讚谉 诪讛 砖讗讬谉 讻谉 讘驻讬诪讘讚讬转讗.
讗讬 谞诪讬 讘诪转讗 诪职讞址住职讬指讗 诪拽讜诐 讘讛诪讜转 讛专讘讛 讻诪讜 砖讗诪专讜 讘讙诪专讗 讘住讜祝 诪住讻转 拽诪讗 讜讗诐 讻谉 讛讘砖专 砖诐 砖诪谉 讜讘讝讜诇 讜讬讻讜诇 讛讞讻诐 诇拽谞讜转 讘砖专 讘讻诇 讬讜诐 诇讞讝拽 讙讜驻讜 诇注诪诇 转讜专讛 诪讛 砖讗讬谉 讻谉 讘驻讜诪讘讚讬转讗 爪专讬讱 诇讗讻讜诇 讬专拽讜转.



讚旨指讜执讚 讜旨砖讈职诇止诪止讛 砖讈侄谞旨执诪职砖讈职讞讜旨 讘旨址拽旨侄专侄谉 谞执诪职砖讈职讻指讛 诪址诇职讻讜旨转指谉 (砖诪讜讗诇 讗 讘, 讗). 谞专讗讛 诇讬 讘住"讚 砖诪讗 讙专讬诐 讻讬 拽专谉 诇砖讜谉 讗讜专 讻诪讜 拽址专职谞址讬执诐 诪执讬指旨讚讜止 诇讜止 (讞讘拽讜拽 讙, 讚) 拽指专址谉 注讜止专 驻旨职谞值讬 诪止砖侄讈讛 (砖诪讜转 诇讚, 讻讟) 讙诐 讗讜转 拽讜"祝 [186] 砖诇 拽侄专侄谉 注讜诇讛 诪住驻专 诪指拽讜止诐 [186] 砖讛讜讗 诪住驻专 砖诐 讛讜讬志讛 讘专讜讱 讛讜讗 讻谞讝讻专 讘转讬拽讜谞讬诐 讜谞砖讗专 讗讜转讬讜转 '谞专' 诇专诪讜讝 讘砖诐 讛讜讬志讛 讘专讜讱 讛讜讗 砖讛讜讗 谞专 砖诪讗讬专 诇讛诐 讜讘讝讛 讬讜讘谉 砖指讈诐 讗址爪职诪执讬讞址 拽侄专侄谉 诇职讚指讜执讚 注指专址讻职转执旨讬 谞值专 诇执诪职砖执讈讬讞执讬 (转讛诇讬诐 拽诇讘, 讬讝).
讙诐 拽侄专侄谉 [350] 讘讙讬诪讟专讬讗 讞侄住侄讚 诇职讗址讘职专指讛指诐 [350] 讙诐 拽侄专侄谉 讛讜讗 诪谞讙讬讞 讜诪诪讬转 讻讞专讘 讜讝讛 讬讜专讛 注诇 转讜拽祝 诪诇讻讜转 砖诪诪讬转 讗转 讗讜讬讘讬讜 讗讘诇 驻旨址讱职 讘讛驻讜讱 讻旨址祝 讬讜专讛 砖讻讜驻讛 讗转 讗讜讬讘讬讜 讗讘诇 诇讗 讬诪讬转诐 讜讬讗讘讚诐 诪谉 讛注讜诇诐 谞诪爪讗 讬讜专讛 注诇 专驻讬讜谉 诪诇讻讜转讜 讜诇讻谉 诪砖讞讜 讗讜转讜 讙诐 讻谉 注诇 '讙执旨讞讜止谉' 砖讛讜讗 诇砖讜谉 谞讙讜讞 讘拽专谉 砖诪诪讬转 讗转 讗讜讬讘讬讜.
讜注讜讚 谞专讗讛 诇讬 讘住"讚 拽侄专侄谉 [1000] 注讜诇讛 诪住驻专 讗诇祝 [1000] 讻讬 谞讜"谉 讚诪谞爪驻"讱 讘转"砖 [700] 讜讝讛 讛诪住驻专 砖诇 讗诇驻讬诐 讛讜讗 讻谞讙讚 注讜诇诐 讛讗爪讬诇讜转 讗砖专 砖诐 讛砖驻注讛 讙讚讜诇讛, 讗讱 '驻旨址讱职' 讗讬谉 讘讜 诪住驻专 讗诇驻讬诐 讗诇讗 讛讜讗 讘诪住驻专 讛诪讗讜转 讘诇讘讚 砖讛讜讗 讻谞讙讚 讛讘专讬讗讛 砖讛砖驻注转讛 拽讟谞讛 诪谉 讗爪讬诇讜转 专诪讝 诇讚讘专 讛指讗侄诇侄祝 诇职讱指 砖职讈诇止诪止讛 (砖讬专 讛砖讬专讬诐 讞, 讬讘) 砖谞诪砖讞转 讘拽专谉 砖讛讜讗 诪住驻专 讗诇祝.
讜讘讝讛 讬讜讘谉 讘住"讚 讻职旨诪执讙职讚址旨诇 讚指旨讜执讬讚 爪址讜指旨讗专值讱职 讘指旨谞讜旨讬 诇职转址诇职驻执旨讬旨讜止转 '讗侄诇侄祝' 讛址诪指旨讙值谉 转指旨诇讜旨讬 注指诇指讬讜 (砖讬专 讛砖讬专讬诐 讚, 讚) 讜讘讝讛 讬讜讘谉 专指诪指讛 拽址专职谞执讬 讘址旨讛殖' (砖诪讜讗诇 讗' 讘, 讗) 砖砖诐 讛讜讬志讛 讛讜讗 讘讞讬谞转 讗讞讚讬诐 注砖专讜转 诪讗讜转 讗诇驻讬诐 讜讛谞砖驻注 诪谉 讗诇驻讬诐 讻诇 砖讻谉 讚谞砖驻注 诪转讞转 讛讗诇驻讬诐 讙诐 讻谉.
讜诇讝讛 讗诪专 讛址拽指旨讟止谉 讬执讛职讬侄讛 诇指讗侄诇侄祝 (讬砖注讬讛 住, 讻讘) 讻讬 讚讜讚 讛诪诇讱 注"讛 讻转讬讘 讘讬讛 讜职讚指讜执讚 讛讜旨讗 讛址拽指旨讟指谉 (砖诪讜讗诇 讗' 讬讝, 讬讚) 谞诪砖讞 讘拽专谉 砖讛讜讗 诪住驻专 '讗诇祝' 诪讛 砖讗讬谉 讻谉 砖讗讜诇 讛诪诇讱 注"讛 谞诪砖讞 讘驻讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪砖讜诐 讚讜讬诪砖讞. 讻讛"讙 讘谞讝讬专 讚祝 讬"讟 注"讗 讜讛讝讬专 讘讝诪谉 讜讛讘讬讗:





讘讗专 砖讘注

砖专讗讛 砖讻转讜讘 讘转讜专讛 讬讜诇讱 讛' 讗讜转讱 讜讻讜' 诪拽砖讬谉 讛注讜诇诐 讗讬讱 诇讗 谞讙诇讛 诇讬讗砖讬讛讜 讛诪诇讱 诪讛 砖讻转讜讘 讘转讜专讛 讬讜诇讱 讛' 讗讜转讱 讜讙讜' 注讚 注转讛 讻讗诇讜 诇讗 拽专讗 诪讬诪讬讜 讘转讜专讛 讜讛诇讗 诪诇讱 讻砖专 讛讬讛 讻诪讜 砖讛注讬讚 注诇讬讜 讛讻转讜讘 讜讻诪讜讛讜 诇讗 讛讬讛 诇驻谞讬讜 诪诇讱 讗砖专 砖讘 讗诇 讛' 讜讘诪住讻转 砖讘转 驻专拽 讘诪讛 讘讛诪讛 讬"讗 砖讛讬讛 爪讚讬拽 讙诪讜专 讻诇 讬诪讬讜 讜专讘 讗诪专 讗讬谉 诇讱 讙讚讜诇 讘讘注诇讬 转砖讜讘讛 讻讬讗砖讬讛讜 讗"讻 讗讬讱 诇讗 拽专讗 讘转讜专讛 注讚 注转讛. 讜讛讗专讬讻讜 讛诪驻专砖讬诐 讜讛诪讞讜讜专 砖讘讻讜诇诐 讻讬 诪讛 砖讗诪专 讻讗谉 砖专讗讛 讻转讜讘 讬讜诇讱 讛' 讗讜转讱 讜讙讜' 讗讬谉 讛讻讜讜谞讛 砖谞转讞讚砖 诇讜 注转讛 讛驻住讜拽 讛讝讛 讗诇讗 砖诪爪讗讜 砖讛讬讛 谞讙诇诇 讛住驻专 讘驻住讜拽 讝讛 讜诇讝讛 专讱 诇讘讘讜 讘讞砖讘讜 住讬诪谞讗 诪讬诇转讗 讛讜讗:



诪讗讬 讻诪讬谉 讻讬 讗诪专 专讘 诪谞砖讬讗 讘专 讙讚讗 讻诪讬谉 讻祝 讬讜谞讬. 讘驻' 讗诇讜 诪谞讞讜转 谞拽诪爪讜转 驻专砖"讬 砖讘诇砖讜谞谞讜 拽讜专讬谉 诇讻祝 砖诇讛谉 讻讬 讻讜' 讜爪讜专转 讻"祝 讬讜谞讬 讻转讘讜 砖诐 讛转讜住驻讜转 讘砖诐 专砖"讬 砖爪讬讬专 讗讜转讜 讻诪讬谉 讟' 砖诇谞讜 讻讛驻专砖转 讗讙讜讚诇 诪谉 讛讗爪讘注 讜讘驻讬专讜砖 讛讞讜诪砖 驻讬' 讻诪讬谉 讙讬诪"诇 讜讻讜' 讜讘驻讬' 讛讞讜诪砖 砖诇驻谞讬谞讜 驻讬专砖 讘驻专砖转 转爪讜讛 砖讛讬讗 注砖讜讬讛 讻谞讜"谉 砖诇谞讜 注"砖 讜讛专诪讘"诐 讘驻"讗 诪讛诇讻讜转 讻诇讬 讛诪拽讚砖 爪讬讬专 讗讜转讛 讻注讬谉 讻' 讜诇讻诇 讛驻讬专讜砖讬诐 拽砖讛 讘注讬谞讬 诇诪讛 谞拽讟讜 讻"祝 讬讜谞讬转 讛讜讗讬诇 砖讬砖 转诪讜谞转讛 讘讗诇"祝 讘讬"转 砖诇谞讜 讗"讻 诇诪讛 诇讗 谞拽讟讜 讗讜转讜 讗讜转 诪讗诇"祝 讘讬"转 砖诇谞讜 讜讻谉 拽砖讛 讘注讬谞讬 讛讗 讚谞拽讟讜 讻诪讬谉 讙"诐 砖驻讬专砖"讬 讜砖讗专 讛诪驻专砖讬诐 砖讛讬讗 讙讬诪"诇 讬讜谞讬转 注砖讜讬讛 讻诪讬谉 讻"祝 驻砖讜讟讛 砖诇谞讜 讗"讻 诇诪讛 诇讗 谞拽讟讜 讻诪讬谉 讻"祝 驻砖讜讟讛 讜砖诪讗 讬"诇 诪驻谞讬 砖讗讬谉 诇讻"祝 讬讜谞讬 讜讙讬诪"诇 讬讜谞讬 转诪讜谞讛 诪诪砖 讻讛讜讜讬讬转诐 讘讗诇"祝 讘讬"转 砖诇谞讜 专拽 讻诪讬谉 转诪讜谞讛 讻诇讜诪专 讘诪拽爪转:



转谞讗 讻砖讛讜讗 诪住驻专 讻讜'. 讬"讗 讻砖讛讬讛 诪讚讘专 讜讞讜讚讜 砖诇 讝拽谉 诪转谞讜注注 诪讞诪转 讛讚讘讜专 讛讬讜 注讜诇讜转 讜讬讜砖讘讜转 讘注讬拽专 讝拽谞讜 讻讚讬 砖诇讗 讬驻诇讜 讜讗谞讬 讗讜诪专 讻砖讛讬讛 诪住驻专 诇砖讜谉 转住驻讜专转 讜讙讬诇讜讞 讛讬讜 注讜诇讜转 讜讬讜砖讘讜转 讘注讬拽专 讝拽谞讜 讻讚讬 砖诇讗 讬讙谞讝讜 注诐 讛砖注专 讛谞讙谞讝 诇砖讜谉 讛专诪"讛 讝"诇. 讜讗谞讬 转诪讬讛 诇诪讛 讬讞住 诇注爪诪讜 讛驻讬专讜砖 讻砖讛讬讛 诪住驻专 诇砖讜谉 转住驻讜专转 讜讙讬诇讜讞 讻讜' 讛诇讗 专砖"讬 驻讬专砖 讻谉 讘讛讚讬讗 诇讞讚 诇讬砖谞讗 讘驻"拽 讚讻专讬转讜转 讜讗讜诇讬 诇讗 专讗讛讜 讗讘诇 拽砖讛 讘注讬谞讬 讛讬讗讱 讗驻砖专 诇驻专砖 讻砖讛讬讛 诪住驻专 诇砖讜谉 转住驻讜专转 讜讙讬诇讜讞 讚讗诐 讻谉 讛讜讛 诇讬讛 诇诪讬诪专 诪住转驻专 讛讜讗讬诇 砖诇讗 谞注砖讬转 讛转住驻讜专转 讜讙讬诇讜讞 注"讬 注爪诪讜 讻讬 讗诐 注"讬 讗讞专 讜讻讚转谞谉 讘住谞讛讚专讬谉 住讜祝 驻专拽 讻"讙 讜讗讬谉 专讜讗讬谉 讗讜转讜 讻砖讛讜讗 诪住转驻专 讻讜' 讜诇讗 拽讗诪专 讻砖讛讜讗 诪住驻专:



诪注诇转讬 讘砖诪谉 讛诪砖讞讛. 驻专砖"讬 砖谞讙注转讬 讘讜 讻砖讛诇讘砖转讬讜 讜拽砖讛 诇讬 注诇 驻讬专讜砖讜 讟讜讘讗 讞讚讗 诪讗讬 拽讗诪专 讜注诇 讚讘专 讝讛 讻讜' 讚诪砖诪注 注诇 讚讘专 讛谞讝讻专 拽讜讚诐 讜讗诇讜 谞讙讬注讛 讘砖诪谉 诇讗 谞讝讻专 讻诇诇 讜注讜讚 诇诪讛 讗诪专 讚讜拽讗 讗祝 砖诪谉 讛诪砖讞讛 砖讘讝拽谉 讗讛专谉 讗讬谉 讘讜 诪注讬诇讛 讛诇讗 诇驻讬 驻讬专讜砖讜 讛讬讛 诪砖讛 讚讜讗讙 砖诪讗 谞讙注 讘砖诪谉 讗"讻 诇诪讛 讚讗讙 讚讜拽讗 砖诪讗 谞讙注 讘砖诪谉 砖讘讝拽谉 讗讛专谉 讜注讜讚 讚诇讗 诪爪讬谞讜 诪注讬诇讛 讘谞讙讬注讛 讻讬 讗诐 讘住讬讻讛 讜讘谞转讬谞讛 诇讘讚 讻讚讗讬转讗 讘驻"拽 讚讻专讬转讜转 讜注讜讚 讚诇讗 谞讬转谞讛 讛转讜专讛 诇诪诇讗讻讬 讛砖专转 讚讻讛"讙 讗诪专讬谞谉 讘驻专拽 讛讗讬砖 诪拽讚砖 讻转谞讜转 讻讛讜谞讛 讗讬谉 讘讛谉 诪注讬诇讛 诇驻讬 砖诇讗 谞讬转谞讛 讛转讜专讛 诇诪诇讗讻讬 讛砖专转 诇讻谉 谞专讗讛 诇讬 诇驻专砖 讘注谞讬谉 讗讞专 讚讛讗 讚拽讗诪专 讜注诇 讚讘专 讝讛 讛讬讛 诪砖讛 讚讜讗讙 讻讜' 专"诇 注诇 砖谞讬 讟讬驻讬 诪专讙诇讬讜转 砖讛讬讜 转诇讜讬讜转 诇讗讛专谉 讘讝拽谞讜 讛讬讛 诪砖讛 讚讜讗讙 讗诪专 砖诪讗 讞"讜 诪注诇转讬 讘砖诪谉 讛诪砖讞讛 讻诇讜诪专 砖诪讗 砖诪转讬 砖诪谉 注诇 专讗砖讜 讬讜转专 诪讚讗讬 注讚 砖讬专讚 讛砖诪谉 讘诪拽讜诐 砖讗讬谞讜 专讗讜讬 诇诪砖讬讞讛 讚讛讬讬谞讜 讘讝拽谞讜 讜讘讝讛 讬砖 讘讜 诪砖讜诐 诪注讬诇讛 讻诪讜 砖讻转讘 讛专诪讘"诐 讝"诇 讘驻专拽 讗' 诪讛诇讻讜转 讻诇讬 讛诪拽讚砖 讜讝"诇 讜诇讗 讬诪砖讞 讘诪拽讜诪讜转 讗讞专讬诐 讜诇讗 讬专讘讛 讘砖诪谉 讻讜' 讜讗诇 讝讛 讻讜讜谉 专砖"讬 讘驻"拽 讚讻专讬转讜转 砖驻讬' 砖诪讗 诪注诇转讬 讘砖诪谉 讛诪砖讞讛 砖砖诪转讬 砖诪谉 讬讜转专 诪讚讗讬 讻诇讜诪专 砖砖诪转讬 砖诪谉 注诇 专讗砖讜 讬讜转专 诪讚讗讬 注讚 砖诪驻谞讬 讻讱 讬专讚 讘诪拽讜诐 砖讗讬谞讜 专讗讜讬 诇诪砖讬讞讛 讚讛讬讬谞讜 讘讝拽谞讜 讜讝讛 讛讬讛 讙"讻 讚讗讙转 讗讛专谉 讜诇讻谉 砖驻讬专 讚讬讬拽 诇讜诪专 讗祝 砖诪谉 讛诪砖讞讛 砖讘讝拽谉 讗讛专谉 讻讜' 讻谞"诇:



砖谞讗诪专 讜讬讗诪专 讛诪诇讱 诇讛诐 讜讙讜' 讜讛讜专讚转诐 讗讜转讜 讗诇 讙讬讞讜谉 讘驻"拽 讚讻专讬转讜转 驻专砖"讬 讙讬讞讜谉 诪注讬谉 拽讟谉 住诪讜讱 诇讬专讜砖诇讬诐 讜诇讗 讝讛讜 讙讬讞讜谉 讛讙讚讜诇 讛讬讜爪讗 诪注讚谉. 注讜讚$ 驻专砖"讬 讻讗谉 谞讬转诇讬 砖专讙讗 讬讚诇讬拽 讗讬 诪砖讬讱 谞讛讜专讬' 砖讚讜诇拽 讻诇 讝诪谉 砖讛砖诪谉 讘转讜讻讜 讜讛专诪"讛 讛砖讬讙 注诇讬讜 讜驻讬' 讜讝"诇 讜讛讜专讚转诐 讗讜转讜 讗诇 讙讬讞讜谉 讜讛讜讗 讗讞讚 诪讚' 谞讛专讜转 讛讬讜爪讗讬诐 诪注讚谉 讜讛专讬 讛讜讗 讻诪注讬谉 砖讗讬谞讜 驻讜住拽 讗诇诪讗 讘注讬讗 诪砖讬讞讛 注诇 讛诪注讬讬谉. 讜谞专讗讛 诇讬 砖讻诇 讛谞讛专讜转 砖讛讬讜 诪砖砖转 讬诪讬 讘专讗砖讬转 讗讬谞谉 驻讜住拽讬谉 注讬拽专讬讛诐 讜诪注讬谞讜转讬讛诐 讜诇驻讬讻讱 爪讜讛 讚讜讚 诪诇讱 讬砖专讗诇 诇诪砖讜讞 讗转 砖诇诪讛 注诇 讙讬讞讜谉 诇驻讬 砖讛讜讗 谞讛专 讬讚讜注 砖讛讬讛 诪砖砖转 讬诪讬 讘专讗砖讬转 讗讘诇 砖讗专 谞讛专讜转 砖讗讬谞谉 讬讚讜注讬谉 讗驻砖专 砖讛谉 诪讬诪讬 讙砖诪讬诐 讜砖诇讙 讜讛讘专讚 讜讻讬讜爪讗 讘讛谉. 谞讬转诇讬 砖专讙讗 讬转诇讛 谞专 讚诇讜拽 讘讗讜讬专 讜讬"讗 谞讬转诇讬 讬讚诇讬拽 讜诇讗 讚讬讬拽. 讗讬 诪砖讬讱 谞讛讜专讬讛 讗诐 讗讜专讜 谞诪砖讱 讛砖诇讛讘转 砖讘讜 诪砖讜讻讛 讻注诇讛 诪砖讜讱 讜诇讗 诪讬拽讟驻讬 讗讬拽讟讜驻讬 砖讗讬谞讛 谞讘讜讻讛 诇讻讗谉 讜诇讻讗谉 讻讚专讱 砖砖诇讛讘转 讛谞专 注讜砖讛 讘诪拽讜诐 砖讛专讜讞 谞讜砖讘转. 讬讚注 讚诪住讬拽 砖转讬讛 讜讬"讗 讗讬 诪砖讬讱 谞讛讜专讬讛 砖讚讜诇拽 讻诇 讝诪谉 砖讛砖诪谉 讘转讜讻讜 讜诇讗讜 诪讬诇转讗 讛讬讗 讜专讗讬讛 诪讛讛讬讗 讚驻专拽 讗讜专 诇讗专讘注讛 注砖专 讚讗诪专讬谞谉 讛转诐 讙讘讬 讗讜专 讛谞专 讬驻讛 诇讘讚讬拽讛 诪砖讜诐 讚诪砖讬讱 谞讛讜专讬讛 讜讗诇讜 讛谞讱 诪拽讟讬祝 讗讬拽讟讜驻讬. 讗讬 讞讝讬 讘讘讜讗讛 讚讘讘讜讗讛 讻砖讛爪诇 谞讜讟讛 谞专讗讛 诇讗讚诐 砖谞讬 爪诇诇讬诐 讗讞讚 讞讝拽 讜讗讞讚 讞诇讜砖 砖讗讬谞讜 讘专讜专 讜讙诇讜讬 讻诇 讻讱 讜讛讞讝拽 谞拽专讗 讘讘讜讗讛 讜讛讞诇讜砖 谞拽专讗 讘讘讜讗讛 讚讘讘讜讗讛 讗讬 讞讝讗 讘讘讜讗讛 讚讘讘讜讗讛 住讬诪谞讗 讟讘讗 讛讜讛 讜住诪讬讱 讚讛讚专 诇讘讬转讬讛 讚讗讬 诪讻住讬 讝讬诪谞讬谉 讚诇讗 讞讝讬 住讬诪谞讗 讜讞诇砖讛 讚注转讬讛 讜诪讬转专注 诪讝诇讬讛. 讗诪专 讗讘讬讬 讛砖转讗 讚讗诪专转 住讬诪谞讗 诪讬诇转讗 讛讬讗 讗诪转谞讬转讬谉 拽讗讬 讚拽转谞讬 讗讬谉 诪讜砖讞讬谉 讗转 讛诪诇讻讬诐 讗诇讗 注诇 讛诪注讬谉 讻讚讬 砖转诪砖讱 诪诇讻讜转讜 讗诇诪讗 住讬诪谞讗 诪讬诇转讗 讛讬讗. 讬讛讗 专讙讬诇 讗讬谞砖 诇诪讞讝专 诇专讗讜转 讜诇驻讙讜注 讘讬专拽讜转 讛诇诇讜 诇驻讬 砖讙讜讚诇讬谉 讜讙讜讘讛讬谉 诇诪注诇讛 讬转专 诪砖讗专 讬专拽讜转 讜讗讬谞讜谉 拽专讗 专讜讘讬讗 讻专转讬 住讬诇拽讬 讜转诪专讬. 拽专讗 讚诇注转 讜讘讟讬讬转 拽专注谉 专讜讘讬讗 转诇转谉 讜讘讟讬讬转 讞诇讘讛 讻专转讬 讻专砖讬谉 讜讘讟讬讬转 讘专讬讗转 住诇拽讗 砖诇拽 讜讘讟讬讬转 住诇讬拽 讜转诪专讬 讻诪砖诪注谉. 讗诪专 诇讛讜 专讘 诪砖专砖讬讗 诇讘专讬讛 讻讬 讘注讬转讜 诪讬注诇 讜诪讙诪专讬 讙诪专讗 拽诪讬 专讘讬讬讻讜 讙专住讬 诪转谞讬转讗 诪砖谞讛 讻讚讬 砖转讛讗 专讙讬诇讛 讘驻讬讻诐 讜讛讚专 注讬讬诇讜 拽诪讬讛 讜讗讝 转讜讻诇讜 诇讛讘讬谉 讚讘专讬 讛讙诪专讗 讻讚讗诪专讬谞谉 讛转诐 讗诐 拽讛讛 讛讘专讝诇 讜讛讜讗 诇讗 驻谞讬诐 拽诇拽诇 讜讙讜' 讗诐 专讗讬转 转诇诪讬讚 讜诇诪讜讚讜 拽讛讛 注诇讬讜 讻讘专讝诇 诪驻谞讬 砖诇讗 诇诪讚 讛诪砖谞讛. 讜讻讬 讬转讘讬转讜 拽诪讬讛 讞讝讜 诇驻讜诪讬' 讻讚讬 砖诇讗 转住讬讞讜 讚注转讻诐 诪讚讘专讬讜 讜转砖诪注讜 讗转 讻诇 讛讚讘专讬诐 诪转讞诇讛 讜注讚 住讜祝 讚讻转讬讘 讜讛讬讜 注讬谞讬讱 专讜讗讜转 讗转 诪讜专讬讱. 讜讻讬 讙专住讬转讜 讙专住讜 注诇 谞讛专讗 讻讜' 讚住讬诪谞讗 诪讬诇转讗 讛讬讗. 讗拽讬诇拽诇讬 讚诪转讗 诪讞住讬讗 转讬讘讜 讜诇讗 转讬讘讜 注诇 讗驻讚谞讬 讚驻讜诪讘讚讬转讗 讟讜讘 诇讻诐 诇砖讘转 注诇 讛讗砖驻转讜转 砖讘诪转讗 诪讞住讬讗 讜诇讗 讘讟讬专讜转 砖讘驻讜诪讘讚讬转讗 讜讗注"驻 砖讘驻讜诪讘讚讬转讗 讚讬专讜转 谞讗讜转 讜讟专拽诇讬谉 讙讚讜诇讬谉 诪讛 砖讗讬谉 讻谉 讘诪转讗 诪讞住讬讗 讜讬砖 讘讛 讻诪"讻 诪讗讻诇 诪砖讗"讻 讘诪转讗 诪讞住讬讗 讗注"驻 讻谉 诪转讗 诪讞住讬讗 讟讜讘讛 诇讚讜专 讘讛 诇驻讬 砖讛讬讜 讘讛 转"讞 讛专讗讜讬诐 诇讛讜专讗讛 讜砖讗专 讘谞讬 讛注讬专 讬讛讬讛 讘讛谉 转专讘讜转 讬驻讛 讜讛讬讛 谞讜讞 诇讗讚诐 诇讚讜专 讘讬谞讬讛诐 诪砖讗"讻 讘驻讜诪讘讚讬转讗. 讟讘 讙诇讚谞讗 住专讬讗 讟讜讘 讚讙 拽讟谉 住专讜讞 砖讘诪转讗 诪讞住讬讗 砖讛讜讗 讘讝讜诇. 诪讻讜转讞讗 讚专诪讬 讻讬驻讬 诪讻讜转讞 诪砖讜讘讞 砖讘驻讜诪讘讚讬转讗 砖讛讗讜讻诇讜 住讜驻讜 诇住转讜专 讗转 讗讘谞讬 讟讬专讜转讬讜 讜讘谞讬谞讜 诇驻讬 砖讛讜讗 讘讬讜拽专 讜讛专讙讬诇 诇讗讜讻诇讜 讬谞拽砖 谞讜砖讛 诇讻诇 讗砖专 诇讜. 拽讬诇拽诇讬 讗砖驻讜转 讻讚讻转讬讘 诪讗砖驻讜转 讬专讬诐 讗讘讬讜谉 讜诪转专讙诪讬谞谉 诪拽讬诇转讗 诪专讬' 诪住讻讬谞讗. 讗驻讚谞讬 讟讬专讜转 讻讚讻转讬讘 讜讬讟注 讗讛诇讬 讗驻讚谞讜. 讙讬诇讚谞讗 讚讙 拽讟谉 砖讘讬诐 讜讛讜讗 讙专讜注 诪讻诇 讚讙讬 讛讬诐. 讻讬驻讬 讗讘谞讬 讛讘谞讬谉 讻讚拽转谞讬 讛转诐 讻驻讬诐 注"讙 讻驻讬诐 讜讻驻讛 讻谞讙讚 讛讗讜讟诐 讛讜讗 讘谞讬谉 讞诇讜诇 诪诇诪讟讛 讜讘谞讬谞讜 讝讛讜 拽讬专讜讬讜 讜注砖讜讬 讻诪讬谉 讻讬驻讛 讻讙讜谉 讝讛 讜讘谞讬谉 讞讝拽 讛讜讗 注"讻 诇砖讜谉 讛专诪"讛 讝"诇. 讜谞专讗讛 诪驻讬专讜砖讜 讚讙专住 讟讘 讙诇讚谞讗 住专讬讗 讚诪转讗 诪讞住讬讗 诪讻讜转讞讗 讚专诪讬 讻讬驻讬 讘驻讜诪讘讚讬转讗 讜讙讬专住讗 谞讻讜谞讛 讛讬讗 讚讗诇"讻 诪讗讬 注谞讬谞讜 诇讻讗谉 讜诪讛 砖驻讬专砖 讗诪专 讗讘讬讬 讛砖转讗 讚讗诪专转 讻讜' 讗诪转谞讬转讗 拽讗讬 讚拽转谞讬 讗讬谉 诪讜砖讞讬谉 讗转 讛诪诇讻讬诐 讻讜' 讗讬谞讜 诪讜讻专讞 诇讜诪专 讚拽讗讬 讚讜拽讗 注诇 讛讘专讬讬转讗 讗诇讗 讗驻砖专 诇讜诪专 讚拽讗讬 注诇 专讘讬 讗诪讬 讚讗诪专 讛讗讬 诪讗谉 讚讘注讬 诇诪讬讚注 讻讜':



讘注砖专讛 讬讜诪讬 讚讘讬谉 专讗砖 讛砖谞讛 诇讬讜诐 讛讻驻讜专讬诐. 诇砖讜谉 讝讛 诪爪讬谞讜 讘驻"拽 讚讘专讻讜转 诇注谞讬谉 讛诪诇讱 讛拽讚讜砖 讜讘驻"拽 讚专"讛 诇注谞讬谉 转砖讜讘讛 讜讻谉 讘砖讗专 讚讜讻转讬 讟讜讘讗 讜讗讬谉 驻讬专讜砖讜 讘讬谉 诪讜爪讗讬 讬讜"讟 砖诇 专讗砖 讛砖谞讛 诇讬讜诐 讛讻驻讜专讬诐 讻诪讜 讘讬谉 驻住讞 诇注爪专转 讜讻讗诇讛 专讘讜转 讚讗"讻 拽砖专 诇诪讛 谞拽讟 讘注砖专讛 讬讜诪讬 讚讛讗 讗讬谉 讘讬谉 诪讜爪讗讬 专讗砖 讛砖谞讛 诇讬讜诐 讛讻驻讜专讬诐 讗诇讗 讝' 讬诪讬诐 讗诇讗 讛讗 讚拽讗诪专 讚讘讬谉 专"讛 讛讬讬谞讜 讘讬谉 转讞诇转 专讗砖 讛砖谞讛 诇讬讜讛"讻 砖讛谉 讘讬谉 讛讻诇 注砖专讛 讬诪讬诐 讜讛诐 砖讜讬诐 诇讻诇 讗诇讛 注谞讬谞讬诐 讛谞讝讻专讬诐:



讜诇讗讜 诪讬诇转讗 讛讬讗. 驻专砖"讬 讚讝诪谞讬谉 讚讗注"讙 讚诇讬转 诇讬讛 讘讘讜讗讛 讚讘讘讜讗讛 讛讚专 讗转讬 讻讜'. 谞专讗讛 诪讚讘专讬讜 讚诇讗 拽讗讬 讜诇讗讜 诪诇转讗 讛讬讗 讗诇讗 诇诪讗谉 讚讘注讬 诇诪讬驻拽 诇讗讜专讞讗 讜诇讗 诇讗讬谞讱 讜讻谉 讻转讘 讛诪专讚讻讬 讘驻讬专讜砖 讘诪住讻转 讬讜诪讗 诪驻谞讬 砖讛砖讟谉 诪拽讟专讙 讘砖注转 讛住讻谞讛 讻讙讜谉 讘讚专讱 讜讘讚讘专 拽讟谉 讞诇讜砖 讚注转讬讛 讜讗转专注 诪讝诇讬讛 讻讜' 讜讻谉 谞专讗讛 诪讚讘专讬 讛讟讜专 讗"讞 讘住讬诪谉 转拽驻"讙 讜讛诐 讙讜专住讬谉 诇注讜诇诐 讬讛讗 专讙讬诇 讗讬谞砖 诇诪讬讻诇 讘专讬砖 砖转讗 讻讜' 讜诪驻专砖 讟注诐 诇讻诇 讞讚 讜讞讚 注讬讬谉 砖诐:



诪砖讬讞 讬讻讜诇 诪诇讱 讻讜'. 驻讬' 讗诇讜 讗诪专 诪砖讬讞 讜诇讗 讗诪专 讻讛谉 讛讬讬转讬 讬讻讜诇 诇讜诪专 砖讝讛 讛诪诇讱 砖讙诐 讛讜讗 诪砖讜讞 讘砖诪谉 讛诪砖讞讛 讜讻谉 讛讗 讚拽讗诪专 讗讞"讻 讗讬 讻讛谉 讬讻讜诇 诪专讜讘讛 讘讙讚讬诐 驻讬' 讜讗诇讜 讗诪专 讻讛谉 讜诇讗 讗诪专 诪砖讬讞 讛讬讬转讬 讬讻讜诇 诇讜诪专 砖讝讛 诪专讜讘讛 讘讙讚讬诐 讜讻谉 讛讗 讚拽讗诪专 讗讞"讻 讗讬 诪砖讬讞 讻讜' 驻讬' 讜讗诇讜 讗诪专 诪砖讬讞 讘诇讗 讛"讗 讛讬讚讬注讛 讛讬讬转讬 讬讻讜诇 诇讜诪专 砖讗祝 诪砖讜讞 诪诇讞诪讛 讚讜拽 讜转砖讻讞:



讬讻讜诇 诪专讜讘讛 讘讙讚讬诐 转"诇 诪砖讬讞. 转讬诪讛 讚讛讗 讻转讬讘 讜诇拽讞 讛讻讛谉 讛诪砖讬讞 诪讚诐 讛驻专 讜讻谉 讙讘讬 注砖讬专讬转 讛讗讬驻讛 谞诪讬 诪砖讬讞 讻转讬讘 讜讗驻"讛 讗讬转专讘讬 谞诪讬 诪专讜讘讛 讘讙讚讬诐 诪讜讛讻讛谉 讘转"讻 讗"讻 诇诪讛 诇讗 讗讬转专讘讬 谞诪讬 诪专讜讘讛 讘讙讚讬诐 诪讜讛讻讛谉 讚讻转讬讘 讙讘讬 驻专 讛讘讗 注诇 讻诇 讛诪爪讜转 讜讻讚讚专讬砖 专"诪 讘住诪讜讱 讜讬"诇 讚讜讛讻讛谉 讚讛讻讗 讚讻转讬讘 讙讘讬 驻专 讛讘讗 注诇 讻诇 讛诪爪讜转 讗讬爪讟专讬讱 诇讙讜驻讬讛 讻讚转谞讬讗 诪砖讬讞 讬讻讜诇 诪诇讱 转"诇 讛讻讛谉 讛诇讻讱 诇讗 诪讬讬转专 诇讬讛 讛讻讛谉 诇专讘讜讬讬 诪讬谞讬讛 诪专讜讘讛 讘讙讚讬诐 讗讘诇 讛转诐 讙讘讬 讜诇拽讞 讛讻讛谉 讛诪砖讬讞 诪讚诐 讛驻专 诪讬 诪爪讬转 讗诪专转 诪砖讬讞 讝讛 讛诪诇讱 讗讟讜 诪诇讱 讘专 拽讬讘讜诇讬 讚诐 讛讜讗 讛诇讻讱 讛讻讛谉 诪讬讜转专 讛讜讗 讜讻谉 讙讘讬 注砖讬专讬转 讛讗讬驻讛 讗讬 谞诪讬 讻讬讜谉 讚讻转讬讘 讛转诐 讘讟讘讬诇讛 讗爪讘注 讛讻讛谉 住转诐 讚诪砖诪注 讗驻讬诇讜 讻讛谉 讛讚讬讜讟 诪砖讜诐 讛讻讬 讛讗讬 讜诇拽讞 讛讻讛谉 谞诪讬 讚专砖讬谞谉 诪讬谞讬讛 专讘讜讬讗 诇诪专讜讘讛 讘讙讚讬诐:



注诇 讛注诇诐 讚讘专 讬讘讬讗 驻专. 讗讬谉 诇讛拽砖讜转 讗"讻 诪讗讬 讗讬讻讗 讘讬谉 谞砖讬讗 诇讻讛谉 诪砖讬讞 讻讬讜谉 讚砖谞讬讛诐 诪讘讬讗讬谉 驻专 注诇 讛注诇诐 讚讘专 讚讬"诇 讚诪"诪 讞诇讜拽 讙讚讜诇 讬砖 讘讬谞讬讛诐 讚讻讛谉 诪砖讬讞 讗讬谞讜 诪讘讬讗 讻诇讜诐 注诇 砖讙讙转 诪注砖讛 诇讞讜讚 讻讚讬诇讬祝 诇注讬诇 诪注诐 讛讗专抓 驻专讟 诇诪砖讬讞:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转"专 讻讬爪讚 诪讜砖讞讬谉 讗转 讛诪诇讻讬诐 讻诪讬谉 谞讝专, 讜讗转 讛讻讛谞讬诐 讻诪讬谉 讻讬. 诪讗讬 讻诪讬谉 讻讬 讗诪专 专讘 诪谞砖讬讗 讘专 讙讚讗 讻诪讬谉 讻祝 讬讜谞讬. 转谞讬 讞讚讗 讘转讞诇讛 诪讜爪拽讬谉 砖诪谉 注诇 专讗砖讜, 讜讗讞"讻 谞讜转谞讬谉 诇讜 砖诪谉 讘讬谉 专讬住讬 注讬谞讬讜, 讜转谞讬讗 讗讞专讬转讬 讘转讞诇讛 谞讜转谞讬谉 诇讜 砖诪谉 讘讬谉 专讬住讬 注讬谞讬讜, 讜讗讞"讻 诪讜爪拽讬诐 诇讜 砖诪谉 注诇 专讗砖讜 转谞讗讬 讛讬讗, 讗讬讻讗 讚讗诪专讬 诪砖讬讞讛 注讚讬驻讗, 讜讗讬讻讗 讚讗诪专讬 讬爪讬拽讛 注讚讬驻讗. 诪"讟 讚诪讗谉 讚讗诪专 讬爪讬拽讛 注讚讬驻讗 讚讻转讬讘 讜讬爪讜拽 诪砖诪谉 讛诪砖讞讛 注诇 专讗砖 讗讛专谉 讜讬诪砖讞 讗讜转讜 诇拽讚砖讜. 讜诪讗谉 讚讗诪专 诪砖讬讞讛 注讚讬驻讗, 诪"讟 拽住讘专 砖讻谉 讗转讛 诪讜爪讗 讗爪诇 讻诇讬 砖专转. 讜讛讻转讬讘 讜讬爪讜拽, 讜讘住讜祝 讜讬诪砖讞 讛讻讬 拽讗诪专 诪讗讬 讟注诐 讜讬爪讜拽 诪砖讜诐 讚讜讬诪砖讞.
讗
讜讛谞讛 讘诪砖讬讞转 讻讛谉 讙讚讜诇 注讜砖讬谉 讙诐 讬爪讬拽讛 注诇 讛专讗砖 讜讙诐 诪砖讬讞讛 讘讬谉 注讬谞讬讜. 讜谞专讗讛 讚诪砖讬讞转 讻讛"讙 讘砖诪谉 讛诪砖讞讛 诪拽讚砖转 讗转 讛讻讛"讙 讻讚讬谉 诪砖讬讞转 讻诇讬 砖专转 讚诪拽讚砖转 讗转 讛讻诇讬 讘拽讚讜砖转 讻诇讬 砖专转 讜讻讚诪讜讻讞 诪讛讗 讚拽讬讬"诇 讚讻诇讬诐 砖注砖讗谉 诪砖讛 讚诪砖讬讞讛 诪拽讚砖转谉 (砖讘讜注讜转 讟讜. 讜讘专诪讘"诐 驻"讗 诪讛诇' 讻诇讬 讛诪拽讚砖 讛讬"讘).66 讜谞专讗讛 讚诪砖讬讞讛 讘讬谉 讛注谞讬讬诐 讛讜讬 讞诇讜转 诪砖讬讞讛 讛诪拽讚砖转. 讜讗讬诇讜 讘诪诇讱 讬砖 诪砖讬讞讛 专拽 注诇 讛专讗砖 讘诇讘讚, 讚诪砖讬讞转 诪诇讱 讞诇讛 专拽 诪讚讬谉 讞诇讜转 诪讬谞讜讬 诇讙讚讜诇讛 讗讘诇 讗讬谞讜 诪拽讚砖转 讗转 讛诪诇讱. 讚谞专讗讛 诇讜诪专 讚讬砖 讘' 讚讬谞讬诐 讘诪砖讬讞讛 讚讻讛谉 讙讚讜诇: 讗) 讚讬谉 诪砖讬讞讛 注诇 讛专讗砖 讚讛讜讬 讞诇讜转 诪砖讬讞讛 诇讙讚讜诇讛, 讜讻讚讻转讬讘 "讻讬 谞讝专 讗诇讜拽讬讜 注诇讬讜", 讘) 讚讬谉 诪砖讬讞讛 砖诇 拽讬讚讜砖 讚讛讬讬谞讜 诪砖讬讞讛 讘讬谉 讛注讬谞讬讬诐 讚讛讜讬 诪砖讬讞讛 讛诪拽讚砖转 讚讜诪讬讗 讚诪砖讬讞转 讘讻诇讬 砖专转.67. 讜诪住驻拽"诇 讘讙诪' 讗讬讝讛 诪砖讬讞讛 拽讜讚诪转 诪砖讬讞讛 砖诇 拽讬讚讜砖 讗讜 砖诇 讙讚讜诇讛.
讜注讬讬谉 讘专诪讘"诐 (驻"讗 诪讻诇讬 讛诪拽讚砖 讛"讟) 讜讝"诇 讻讬爪讚 诪讜砖讞讬谉 讗转 讛讻讛谉, 爪拽 讗转 讛砖诪谉 注诇 专讗砖讜 讜住讱 诪诪谞讜 注诇 讙讘讬 注讬谞讬讜 讜讻讜' 砖谞讗诪专 讜讬爪拽 诪砖诪谉 讛诪砖讞讛 注诇 专讗砖 讗讛专谉 讜讬诪砖讞 讗讜转讜 诇拽讚砖讜 注讻"诇, 讜诪讘讜讗专 讚讛专诪讘"诐 住讜讘专 讚诪砖转诪砖讬诐 讘讗讜转讜 讛砖诪谉 诇讘' 诪砖讬讞讜转 讗讞转 注诇 讛专讗砖 讜讗讞转 讘讬谉 注讬谞讬讜, 讜爪"注 讚诪讛讙诪' 诪砖诪注 讚讛讘讬讗讜 砖诪谉 讗讞专.
讘
讜注讜讚 讬砖 诇注讬讬谉 讚诪讘讜讗专 讘讙诪' 讚讛砖转诪砖讜 讘砖诪谉 讛诪砖讞讛 诇诪砖讜讞 讻讛谞讬诐 讙讚讜诇讬诐 讜诪诇讻讬诐. 讜讘谞讜讙注 诇讻讛"讙 讻转讜讘 诪驻讜专砖 讘转讜专讛 (讜讬拽专讗 讻"讗:讬) "讜讛讻讛谉 讛讙讚讜诇 诪讗讞讬讜 讗砖专 讬讜爪拽 注诇 专讗砖讜 砖诪谉 讛诪砖讞讛 讜诪诇讗 讗转 讬讚讬讜 诇诇讘讜砖 讗转 讛讘讙讚讬诐", 讜讗讬诇讜 讘谞讜讙注 诇诪诇讱 诪砖讬讞讛 诪讜讝讻专转 专拽 讘谞讘讬讗 (讜注讬讬谉 讘专诪讘"谉 注讛"转 砖诪讜转 诇:诇"讙). 讜爪"讘 讛讗诐 讞诇讜转 讚讬谉 诪砖讬讞转 讻讛"讙 讜诪砖讬讞转 诪诇讱 砖讜讜讬诐 讝讛 诇讝讛 讗讜 讚讞诇讜拽讬诐 诪讛讚讚讬. 讜注讜讚 爪"注 讚诇讗讞专 砖谞讙谞讝 砖诪谉 讛砖诪讞讛 讛砖转砖诪砖讜 讘砖诪谉 讗驻专住诪讜谉 诇诪砖讜讞 讛诪诇讱 讬讛讜讗讞讝, 讜爪"注 诇诪讛 诇讗 讛砖转诪砖讜 讘砖诪谉 讗驻专住诪讜谉 诇诪砖讜讞 讻讛谞讬诐 讙讚讜诇讬诐 诇讗讞专 砖谞讙谞讝 砖诪谉 讛诪砖讞讛.
讜讛谞讛 诪爪讗谞讜 诪砖讬讞讛 讘砖诪谉 讛诪砖讞讛 讘诪诇讱 讗专诐 (诪诇讻讬诐 讗' 讬"讟: 讟"讜 鈥� 讟"讝) "讜讘讗转 讜诪砖讞转 讗转 讞讝讗诇 诇诪诇讱 注诇 讗专诐 讜讗转 讬讛讜讗 讘谉 谞诪砖讬 转诪砖讞 诇诪诇讱 注诇 讬砖专讗诇 讜讗转 讗诇讬砖注 讘谉 砖驻讟 诪讗讘诇 诪讞讜诇讛 转诪砖讞 诇谞讘讬讗 转讞转讬讱". 讜谞专讗讛 讚诇讗 砖讬讬讱 讞诇讜转 拽讚讜砖讛 讘诪砖讬讞讛 讘诪诇讱 讗专诐, 讜注诇 讻专讞讱 讚诇砖讜谉 诪砖讬讞讛 专"诇 诪讬谞讜讬. 讜讬"诇 讚讛"讛 讚诪砖讬讞转 诪诇讱 讬砖专讗诇 讘砖诪谉 讛诪砖讞讛 讞诇讛 诪讚讬谉 诪讬谞讜讬 诪诇讱 讘诇讘讚. 讜谞专讗讛 讚讚讬谉 诪砖讬讞转 诪诇讱 讛讜讗 诪讚讬谉 诪讬谞讜讬 讜诪砖讜"讛 讘讚诇讬讻讗 砖诪谉 讛诪砖讞讛 诪讜注讬诇 诪砖讬讞讛 讘砖诪谉 讗驻专住诪讜谉 讚讬住讜讚 讛诪砖讬讞讛 讘砖诪谉 讗驻专住诪讜谉 讛讜讗 讘转讜专转 诪讬谞讜讬, 讜讗讬诇讜 讘讞诇讜转 诪砖讬讞讛 讚讻讛"讙 讜讻诇讬 砖专转 讘注讬谞谉 砖诪谉 讛诪砖讞讛 讚讜拽讗 诇讛讞讬诇 讞诇讜转 拽讚讜砖讛 讚讻讛"讙 讜讚讻诇讬 砖专转. 讚诪砖讬讞转 讻讛"讙 讛讜讬 讚讜诪讛 诇诪砖讬讞转 讻诇讬 砖专转 讚诪拽讚砖转 讗转 讛讚讘专 讛谞诪砖讞 讘拽讚讜砖转 讛讙讜祝. 讜讛讘讗谞讜 诇注讬诇 讗转 讚讘专讬 讛讙专"讞 讝爪"诇 砖讘讬讗专 讚讬砖 讘' 讚讬谞讬诐 讘讻讛"讙 - 讞诇讜转 拽讚讜砖讛 讘讙讘专讗 讚讛讜讬 拽讚讜砖转 注讜诇诐, 讜讞诇讜转 讚讬谉 诪讬谞讜讬 诇注讘讜讚讛, 讚讻讛"讙 砖谞转诪谞讛 讘驻讛 诪住转诇拽 讘驻讛. 讜讗注"驻 讚讬转讻谉 诇住诇拽 讻讛"讙 诪诪讬谞讜讬讜 讗"讗 诇讛驻拽讬注 诪诪谞讜 讞诇讜转 拽讚讜砖转 讻讛"讙 讜讚讬谞讜 讚讜诪讛 诇讻讛谉 诪砖讜讞 诪诇讞诪讛, 讚讬砖 诇讜 拽讚讜砖转 讻讛"讙 讘诇讬 诪讬谞讜讬 讜讛讻砖专 诇注讘讜讚转 讻讛"讙, 讜诇讻谉 注讜讘讚 讘讚' 讘讙讚讬诐 讗讱 讗住讜专 讘讗诇诪谞讛.
讜讛谞讛 诇讙讘讬 诪砖讬讞转 诪诇讱 讻转讬讘 (砖诪讜讗诇 讗' 讬:讗) "讜讬拽讞 砖诪讜讗诇 讗转 驻讱 讛砖诪谉 讜讬爪拽 注诇 专讗砖讜 讜讬砖拽讛讜 讜讬讗诪专 讛诇讜讗 讻讬 诪砖讞讱 讛' 注诇 谞讞诇转讜 诇谞讙讬讚". 讜谞专讗讛 讚讬爪讬拽讛 讞诇讛 诪讚讬谉 诪讬谞讜讬, 讜诇讻谉 讬爪拽 砖诪讜讗诇 砖诪谉 注诇 专讗砖讜 砖诇 砖讗讜诇 讻讚讬 诇诪谞讜转讜 诇诪诇讱. 讜讬转讻谉 讚诇讻谉 讬爪讬拽讛 讛讬讗 注诇 讛专讗砖 诇住诪诇 诪讬谞讜讬 诇砖专专讛, 讗讱 诪砖讬讞转 讻讛"讙 讛讬讗 讙诐 讘讬谉 专讬住讬 注讬谞讬讜 讚讻讚讬 诇讛讬讜转 拽讚讜砖 讗住讜专 诇住讜专 讗讞专讬 讛注讬谞讬诐68. 讜讬"诇 讚诇诪"讚 讬爪讬拽讛 注讚讬驻讗 爪专讬讱 诇讛拽讚讬诐 诪讬谞讜讬 讻讛"讙 诇讛拽讚砖转讜, 讚讻转讬讘 讜讬爪拽 诪砖诪谉 讛诪砖讞讛 注诇 专讗砖讜 讗讛专谉 讜讬诪砖讞 讗讜转讜 诇拽讚砖讜. 讜讗讬诇讜 诇诪"讚 诪砖讬讞讛 注讚讬驻讗 讬砖 诇讛拽讚讬诐 讞诇讜转 拽讬讚讜砖 讻讛"讙 诇诪讬谞讜讬讜. 讚讛专讬 拽讚讜砖转 讻讛"讙 诪转拽讬讬诪转 讗祝 讘诇讬 诪讬谞讜讬 讜讻讚讞讝讬谞谉 诪讚讬谉 讻讛谉 诪砖讜讞 诪诇讞诪讛.
讜诇驻讬"讝 诪讘讜讗专 讛讚讬谉 讚讻讛谉 讙讚讜诇 讘谉 讻讛"讙 爪专讬讱 诪砖讬讞讛 讜讗讬诇讜 诪诇讱 讘谉 诪诇讱 讗"爪 诪砖讬讞讛. 讚讘诪诇讱 讚讞诇讜转 诪砖讬讞讛 讗讬谞讛 讞诇讛 讗诇讗 诪讚讬谉 诪讬谞讜讬, 讜诪砖讜"讛 诪诇讱 讘谉 诪诇讱 讗"爪 诪砖讬讞讛 讚讞诇 讞诇讜转 讛诪讬谞讜讬 诪讚讬谉 讬专讜砖讛. 讗讱 讘诪拽讜诐 诪讞诇讜拽转 爪专讬讱 诪砖讬讞讛 诪讚讬谉 诪讬谞讜讬 讚讛诪讞诇讜拽转 诪讘讟诇转 讗转 讛诪讬谞讜讬 诪讚讬谉 讬专讜砖讛. (注讬讬谉 讘专砖"讬 讻专讬转讜转 讛: 讚"讛 讘讝诪谉). 讜注讜讚 讬"诇 讚讬砖 讗讬住讜专 诪讬讜讞讚 诇讞诇讜拽 注诇 "诪砖讬讞 讛'" 讜诇讻谉 讚讜讚 诇讗 专爪讛 诇驻讙讜注 讘砖讗讜诇 讻讬 讛讬讛 诪砖讬讞 讛' (注讬讬谉 砖诪讜讗诇 讗' 讻讚:讜, 讻讜:讟) 讜讬转讻谉 讚讗祝 讗诐 诪讞诇讜拽转 讗讬谞讛 诪讘讟诇转 讞诇讜转 诪讬谞讜讬 诪讚讬谉 讬专讜砖讛 注讚讬讬谉 爪专讬讱 诪砖讬讞讛 讘诪拽讜诐 诪讞诇讜拽转 讻讚讬 砖讬讛讬讛 诇讜 讚讬谉 诪砖讬讞 讛' 砖讗住讜专 诇讞诇讜拽 注诇讬讜. 讗诪谞诐 诪砖讬讞转 讻讛"讙 讗讬谞讛 讞诇讛 专拽 诪讚讬谉 诪讬谞讜讬 讘诇讘讚 讗诇讗 讙诐 诪砖讜诐 讞诇讜转 拽讚讜砖讛 诇拽讚砖讜 诇讻讛"讙, 讚讗诐 诇讗 谞诪砖讞 诇讗 讞诇讛 讘讜 拽讚讜砖转 讻讛"讙. 讜诇讻谉 讗祝 讻砖讗讬谉 爪讜专讱 诇诪谞讜转 讻讛"讙 讚讝讜讻讛 讘诪讬谞讜讬 诪讚讬谉 讬专讜砖讛 注讚讬讬谉 爪专讬讱 诪砖讬讞讛 讘砖诪谉 讛诪砖讞讛 讻讚讬 诇拽讚砖讜.
讜讛谞讛 讬砖 诇注讬讬谉 讛讗诐 讞诇讛 讞诇讜转 拽讚讜砖讛 讘诪诇讱 砖谞诪砖讞 讘砖诪谉 讛诪砖讞讛69, 讚讛专讬 诪爪讬谞讜 砖讬砖 诇诪诇讱 诪爪讜讜转 谞讜住驻讜转 讬讜转专 诪砖讗专 讬砖专讗诇. 讜注讬讬谉 讘转讜住驻转讗 (砖讘讜注讜转 驻"讗 讛"讚) 讜讝"诇 讬爪讗 谞砖讬讗 讜诪砖讬讞 砖讗讬谉 讘讗讬谉 诇讻诇诇 注讜谞讬 砖拽讚讜砖转谉 注讜诇诪讬转 注讻"诇. 讚诪砖诪注 讚讬砖 诇诪诇讱 讞诇讜转 拽讚讜砖讛 谞讜住驻转 讬转专 诪砖讗专 讬砖专讗诇 讘讚讜诪讛 诇讞诇讜转 拽讚讜砖讛 讬转讬专讛 讚讞诇讛 讘讻讛谉 诪砖讬讞 砖谞诪砖讞 讘砖诪谉 讛诪砖讞讛. 讜讬砖 诇注讬讬谉 讘讚讬谉 诪诇讱 砖注讘专 诪诪诇讻讜转讜 讛讗诐 讛讜讗 注讚讬讬谉 诪讞讜讬讬讘 讘诪爪讜讜转 讛诪讬讜讞讚讜转 砖诇 诪诇讱 讗讜 诇讗. 讜注讬讬谉 讘专诪讘"诐 (驻讟"讜 诪讛诇' 砖讙讙讜转 讛"讟) 讜讝"诇 谞砖讬讗 砖谞爪讟专注 注讘专 诪谞砖讬讗讜转讜 讜谞砖讬讗 砖注讘专 诪谞砖讬讗讜转讜 讛专讬 讛讜讗 讻讛讚讬讜讟 注讻"诇. 讜讗讬诇讜 讘讻讛"讙 砖谞诪砖讞 讘砖诪谉 讛诪砖讞讛 讜注讘专 诪注讘讜讚转讜 诪砖讜诐 诪讜诐 讗讜 讝拽谞讛 讜讻讬讜爪讗 讘讛谉 讜讞讟讗 讘砖讙讙讛 讝讜 诪讘讬讗 驻专 注诇 砖讙讙转讜, 讜诇讻讗讜专讛 诪讻讗谉 讬砖 专讗讬讬讛 讚诪诇讻讜转 讗讬谞讛 讗诇讗 讞诇讜转 讚讬谉 诪讬谞讜讬 讜诇讗 讞诇讜转 拽讚讜砖讛 讘讙讘专讗, 诪砖讗"讻 讘讻讛"讙 讚讞诇 讞诇讜转 拽讚讜砖讛 讘讙讘专讗 讜诇讻谉 讗祝 砖注讘专 诪注讘讜讚讛 诪讘讬讗 驻专 讻讛"讙. 讗诪谞诐 讬转讻谉 诇讚讞讜转 讜诇讜诪专 讚讘诪诇讱 讞诇讜转 拽讚讜砖转讜 转诇讜讬 讘讚讬谉 诪讬谞讜讬 讜讗诐 驻拽注 诪讬谞讜讬讜 讗讝讬 驻拽注讛 谞诪讬 拽讚讜砖转 诪诇讱. 讜注讜讚 讬"诇 讚讞讬讜讘 砖注讬专 谞砖讬讗 转诇讜讬 讘诪讬 砖讗讬谉 诪诇讱 讗讞专 注诇 讙讘讬讜, 讜诇讻谉 诪诇讱 砖讛讜住专 诪转驻拽讬讚讜 讗注"驻 砖注讜诪讚 讘拽讚讜砖转讜 讗讬谞讜 诪讘讬讗 讞讟讗转 谞砖讬讗, 讜讗讬谉 诪讻讗谉 专讗讬讬讛 诇讙讘讬 砖讗专 诪爪讜讜转 讚讬转讻谉 砖讛谉 转诇讜讬讬诐 讘拽讚讜砖转 诪诇讱 砖诇讗 讘讟诇讛 诇注讜诇诐 诪讗讞专 砖谞诪砖讞 讘砖诪谉 讛诪砖讞讛.70
讙诪'. 转"专 讗讬谉 诪讜砖讞讬谉 诪诇讱 讗诇讗 注诇 讛诪注讬讬谉 讻讚讬 砖转诪砖讱 诪诇讻讜转诐, 砖谞讗' 讜讬讗诪专 讛诪诇讱 诇讛诐 拽讞讜 注诪讻诐 讗转 注讘讚讬 讗讚讜谞讬讻诐 讜讙讜' 讜讛讜专讚转诐 讗讜转讜 讗诇 讙讬讞讜谉.
讜讛谞讛 讘驻砖讟讜转 讚讬谉 讝讛 讗讬谞讜 讗诇讗 诪砖讜诐 住讬诪谞讗 讟讘讗, 讗诪谞诐 注讬讬谉 讘专诪讘"诐 砖讛讘讬讗 讚讬谉 讝讛 驻注诪讬讬诐 (讘驻"讗 诪讛诇' 诪诇讻讬诐 讛讬"讗 讜讘讛诇' 讻诇讬 讛诪拽讚砖 驻"讗 讛讬"讗), 讜谞专讗讛 讚诇砖讬讟转 讛专诪讘"诐 讚讬谉 诪砖讬讞讛 注诇 讛诪注讬讬谉 讗讬谞讜 专拽 诪砖讜诐 住讬诪谉 讟讜讘 讗诇讗 讚诪讛讜讛 拽讬讜诐 诪讬讜讞讚 讘诪砖讬讞讛 讘砖诪谉 讛诪砖讞讛, 讚讘诪砖讬讞讛 讘砖诪谉 讛诪砖讞讛 讝讜讻讛 讛诪诇讱 讘诪诇讜讻讛 诇讜 讜诇讝专注讜 诇讚讜专讜转 注讜诇诐, 讜诪注爪诐 注谞讬谉 讛诪砖讬讞讛 讛讜讗 诇讛专讗讜转 讛诪砖讻讬讜转 讜诇讻谉 诪讜砖讞讬谉 讗转 讛诪诇讱 注诇 讛诪注讬讬谉, 讜讚讬谉 诪砖讬讞转 讛诪诇讱 注诇 讛诪注讬讬谉 讛讜讗 诪讚讬谉 诪砖讬讞讛 注爪诪讛 讜诇讗 住转诐 诇住讬诪谉 讟讜讘 讘注诇诪讗.
讜讛谞讛 讛专诪讘"诐 讛讘讬讗 讛诇讻讛 讝讜 讘驻"讗 诪讛诇' 诪诇讻讬诐 (讛讬"讗) 讜讝"诇 讻砖诪讜砖讞讬谉 诪诇讻讬 讘讬转 讚讜讚 讗讬谉 诪讜砖讞讬谉 讗讜转谉 讗诇讗 注诇 讛诪注讬谉 注讻"诇, 讜讻谉 驻住拽 (讘驻"讗 诪讛诇' 讻诇讬 讛诪拽讚砖 讛讬"讗) 讜讝"诇 讗讬谉 诪讜砖讞讬谉 讗转 讛诪诇讱 讗诇讗 注诇 讙讘讬 讛诪注讬讬谉 讜讻讜' 注讻"诇. 讜爪"注 诇诪讛 讻驻诇 讛专诪讘"诐 讛诇' 讝讜 讘讛诇' 诪诇讻讬诐 讜讘讛诇' 讻诇讬 讛诪拽讚砖. 讜谞专讗讛 讚谞讗诪专讜 讘讝讛 讘' 讚讬谞讬诐 讚讘讛诇' 诪诇讻讬诐 诪讬讬专讬 诪讚讬谉 诪讬谞讜讬 诪诇讱 注"讬 诪砖讬讞讛 讘砖诪谉 讛诪砖讞讛, 讜讛讚讬谉 讛讜讗 讚谞诪砖讞 注"讙 讛诪注讬讬谉 讻讚讬 砖转讬诪砖讱 诪诇讻讜转讜. 讜讝讜讛讬 讛诇讻讛 讘诪注砖讛 诪讬谞讜讬 讛诪诇讱 砖讬讛讬讛 讛诪讬谞讜讬 讘讗讜驻谉 砖讬砖 讛诪砖讱 诇诪诇讻讜转讜. 讜讗讬诇讜 讘讛诇' 讻诇讬 讛诪拽讚砖 诪讬讬专讬 诪讚讬谞讬 讛讞驻爪讗 砖诇 砖诪谉 讛诪砖讞讛, 讜诪砖诪注 讚讬砖 讛诇讻讛 讘讞驻爪讗 砖诇 砖诪谉 讛诪砖讞讛 砖讛讬讗 注讜诪讚转 诇诪砖讬讞转 诪诇讱 注"讙 讛诪注讬讬谉, 讜诪砖讬讞转 诪诇讱 注"讙 讛诪注讬讬谉 诪讛讜讛 拽讬讜诐 讘讚讬谉 讛讞驻爪讗 砖诇 砖诪谉 讛诪砖讞讛. 讜诇驻讬"讝 讬砖 诇注讬讬谉 讗诐 诪砖讞 诪诇讱 砖诇讗 注"讙 讛诪注讬讬谉 讛讗诐 诪注诇 讘砖诪谉 讛诪砖讞讛 讗讜 诇讗.
66 注讬讬谉 讘砖讬注讜专讬诐 诇注讬诇 讚祝 讟. 讚"讛 讘注讗 诪讬谞讬讛 专讘讬谞讗 诪专"谞 讘专 讬爪讞拽 谞砖讬讗 砖谞爪讟专注 诪讛讜, 讘砖诐 讛讙专"讞 讝爪"诇.
67 讜讻谉 诇讻讗讜专讛 诪讘讜讗专 诪讚讘专讬 讛拽专谉 讗讜专讛 (讚祝 讬讘. 讚"讛 讘转讞诇讛 讛讬讜 讬讜爪拽讬谉 注诇 专讗砖讜 讜讗讞"讻 谞讜转谞讬谉 诇讜 砖诪谉 讘讬谉 专讬住讬 注讬谞讬讜) 砖讻转讘 讜讝"诇 诪砖诪注 讚讛讬讜 谞讜转谞讬谉 砖谞讬 驻注诪讬诐 砖诪谉, 驻"讗 注诇 专讗砖讜 讜讗讞"讻 谞讜转谞讬谉 砖诪谉 讘讬谉 专讬住讬 注讬谞讬讜, 讜讻讜', 讜讛讟注诐 谞专讗讛 讻讬 注讬谞讬 讛讻讛谉 讛诐 注讬谞讬 讻诇 讬砖专讗诇 诇讛讗讬专 诇讛诐 讛讚专讱 讬诇讻讜 讘讛 讜讛诪注砖讛 讗砖专 讬注砖讜谉, 讻诪讜 砖谞讗诪专 (讚讘专讬诐 诇"讙, 讬') 讬讜专讜 诪砖驻讟讬讱 诇讬注拽讘 讙讜' 讜讙诐 注讬谞讬 讛讻讛谉 讬专讗讜 讻诇 谞讙注. 讜注诇讬讜 讛讚讘专 诪讜讟诇 诇讟讛专 讗转 讬砖专讗诇 诪讻诇 讟讜诪讗讛. 注"讻 讛讬讛 谞诪砖讞 诪砖诪谉 砖注诇 讛专讗砖 注诇 讙讘讬 讛注讬谞讬诐. 砖讙诐 讛注讬谞讬诐 讬讜诪砖讞讜 讘砖诪谉 诪砖讞转 拽讜讚砖, 讻讬 讛诪砖讬讞讛 讘砖诪谉 讛拽讜讚砖 专讜诪讝转 诇讗讜专 讛拽讚讜砖讛 讗砖专 讬砖讻讜谉 注诇 专讗砖 讛诪诇讱 讜讻讛谉, 讘讞讬谞转 讻转专 讻讛讜谞讛 讜诪诇讻讜转. 讜注"讻 讛诪诇讱 诇讗 讛讬讛 谞诪砖讞 讗诇讗 讻诪讬谉 谞讝专 注诇 讛专讗砖 诇讘讚, 诇专诪讜讝 讻讬 讛讜讗 讛专讗砖 讻诪砖"谞 (砖"讗 讟"讜, 讬"讝) 专讗砖 砖讘讟讬 讬砖专讗诇 讗转讛. 讗讘诇 诇讛诪砖讬讱 讛讗讜专 讛讙讚讜诇 讛讝讛 诇诪讟讛 诇讻诇 讬砖专讗诇 讛讬讗 驻注讜诇转 讛讻讛谉 讛讙讚讜诇. 注"讻 讛讬讛 讛砖诪谉 讬讜专讚 诪谉 讛专讗砖 注诇 讛注讬谞讬诐 注讻"诇. 讜诪讘讜讗专 讚拽讚讜砖转 讻讛"讙 转诇讜讬讛 讘转驻拽讬讚 砖诇 讛讻讛"讙 诇讛讬讜转 诪讜专讛 诇注诐, 讜诇讻谉 讘注讬 诪砖讬讞讛 砖诇 拽讬讚讜砖. 讜讗讬诇讜 讘诪诇讱 讗讬谉 诪砖讬讞讛 讛诪拽讚砖转 讗讜转讜 讗诇讗 讛讜讬 专拽 讞诇讜转 诪砖讬讞讛 诇讙讚讜诇讛. 讜讛讬讬谞讜 诪讛 砖诪讜砖讞讬谉 讗转 讛诪诇讻讬诐 讻诪讬谉 谞讝专 讚讛讜讬 专拽 讞诇讜转 诪砖讬讞讛 诇讙讚讜诇讛 (专讘讬谞讜 讝爪"诇). 讗讱 注讬讬谉 讘砖讬注讜专讬诐 诇注讬诇 讚祝 讟. (讚"讛 讘注讗 诪讬谞讬讛 专讘讬谞讗 诪专"谞 讘专 讬爪讞拽 谞砖讬讗 砖谞爪讟专注 诪讛讜 讜讻讜') 讚专讘讬谞讜 讝爪"诇 谞拽讟 讚讞诇讛 拽讚讜砖讛 讘诪诇讱 诪讞诪转 诪砖讬讞讛 讘砖诪谉 讛诪砖讞讛.
68 注讬讬谉 讘住' 砖讬注讜专讬 讛讙专讬"讚 诇诪住' 讻专讬转讜转 (讛讜爪讗转 诪讜住讚 讛专讘 拽讜拽) 注诪' 驻"讚 讘讛注专讛 73.
69 讜注讬讬谉 讘砖讬注讜专讬诐 诇注讬诇 讚祝 讟. 讚"讛 讘注讗 诪讬谞讬讛 讜讻讜' 谞砖讬讗 砖谞爪讟专注 诪讛讜 讜讻讜' 砖专讘讬谞讜 讝爪"诇 讚谉 讘讝讛 讘讗专讬讻讜转.
70 讜注讬讬谉 讘砖讬注讜专讬诐 诇专诪讘"诐 讛诇讻讜转 诪诇讻讬诐 (驻"讗 讛"讗) 讘讚讬谉 诪讬谞讜讬 诪诇讱 讜讚讬谉 砖专专转 讛诪诇讱, 讚诪爪讜转 讻转讬讘转 住"转 砖诇 诪诇讱 转诇讜讬 讘砖专专讛 讚讻转讬讘 (讚讘专讬诐 讬"讝:讬讞) "讜讛讬讛 讻砖讘转讜 注诇 讻住讗 诪诇讻讜转讜 讜讻转讘 诇讜 讗转 诪砖谞讛 讛转讜专讛 讝讗转 注诇 住驻专", 诪砖讗"讻 讗讬住讜专 诇讗 讬专讘讛 转诇讜讬 专拽 讘讞诇讜转 砖诐 诪诇讱 讘讙讘专讗. 讜注讬讬谉 讘讗讙专讜转 讛讙专讬"讚 讛诇讜讬 专讬砖 讛诇讻讜转 诪诇讻讬诐 讗讜转 讬"讙 (注诪' 专住"讟).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

